title: 2010/168/CFSP: 2010 m. kovo 22 d. Tarybos sprendimas 2010/168/BUSP dėl Europos Sąjungos specialiojo įgaliotinio Afganistane paskyrimo

text:
23.3.2010

               LT

               Europos Sąjungos oficialusis leidinys

               L 75/22

         TARYBOS SPRENDIMAS 2010/168/BUSP
   2010 m. kovo 22 d.
   dėl Europos Sąjungos specialiojo įgaliotinio Afganistane paskyrimo
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 28 straipsnį, 31 straipsnio 2 dalį ir 33 straipsnį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2008 m. liepos 24 d. Taryba priėmė Bendruosius veiksmus 2008/612/BUSP (1) dėl Europos Sąjungos specialiojo įgaliotinio (toliau – ES specialusis įgaliotinis) Afganistane skyrimo.

               (2)

               Vygaudas UŠACKAS turėtų būti paskirtas ES specialiuoju įgaliotiniu Afganistane nuo 2010 m. balandžio 1 d. iki 2010 m. rugpjūčio 31 d. Tačiau ES specialiojo įgaliotinio įgaliojimų terminas gali būti nutrauktas anksčiau, jei Taryba taip nuspręstų remdamasi Sąjungos vyriausiojo įgaliotinio užsienio reikalams ir saugumo politikai (toliau – vyriausiasis įgaliotinis) rekomendacija, įsigaliojus Europos išorės veiksmų tarnybos įsteigimo sprendimui.

               (3)

               ES specialusis įgaliotinis Afganistane įgyvendins savo įgaliojimus tokiomis aplinkybėmis, kurios gali pablogėti ir gali pakenkti bendros užsienio ir saugumo politikos tikslams, nustatytiems Sutarties 21 straipsnyje,

         PRIĖMĖ ŠĮ SPRENDIMĄ:
   1 straipsnis
   Paskyrimas
   Vygaudas UŠACKAS skiriamas Europos Sąjungos specialiuoju įgaliotiniu Afganistane (toliau – ES specialusis įgaliotinis) nuo 2010 m. balandžio 1 d. iki 2010 m. rugpjūčio 31 d. ES specialiojo įgaliotinio įgaliojimų terminas gali būti nutrauktas anksčiau, jei Taryba taip nuspręstų remdamasi vyriausiojo įgaliotinio rekomendacija, įsigaliojus Europos išorės veiksmų tarnybos įsteigimo sprendimui.
   2 straipsnis
   Politikos tikslai
   ES specialusis įgaliotinis atstovauja Europos Sąjungai (ES ar Sąjunga) ir propaguoja ES politikos tikslus Afganistane, glaudžiai derindamas veiklą su ES valstybių narių atstovais Afganistane. Konkrečiau, ES specialusis įgaliotinis:

               a)

               prisideda prie ES ir Afganistano bendros deklaracijos įgyvendinimo ir vadovauja Afganistanui ir Pakistanui skirto ES veiksmų plano įgyvendinimui, kiek tai susiję su Afganistanu, šioje veikloje bendradarbiaudamas su ES valstybių narių atstovais Afganistane;

               b)

               remia Jungtinių Tautų (JT), joms imantis pagrindinio vaidmens Afganistane, ypatingą dėmesį skirdamas pastangoms geriau koordinuoti tarptautinę paramą, tokiu būdu skatindamas Londono konferencijos komunikato, Afganistano susitarimo ir atitinkamų JT rezoliucijų įgyvendinimą.

         3 straipsnis
   Įgaliojimai
   Įgyvendindamas savo įgaliojimus, ES specialusis įgaliotinis, glaudžiai bendradarbiaudamas su ES valstybių narių atstovais Afganistane:

               a)

               propaguoja Sąjungos požiūrį į politinį procesą ir įvykių raidą Afganistane;

               b)

               palaiko glaudžius ryšius su atitinkamomis Afganistano institucijomis, ypač vyriausybe ir parlamentu, taip pat vietos valdžios institucijomis, ir remia jų vystymą. Taip pat turėtų būti palaikomi ryšiai su kitomis Afganistano politinėmis grupėmis ir kitais svarbiais Afganistane veikiančiais subjektais;

               c)

               palaiko glaudžius ryšius su atitinkamais tarptautiniais ir regioniniais Afganistane veikiančiais subjektais, visų pirma JT Generalinio Sekretoriaus specialiuoju atstovu ir Šiaurės Atlanto Sutarties Organizacijos (NATO) vyresniuoju civiliniu įgaliotiniu bei kitais svarbiausiais partneriais ir organizacijomis;

               d)

               konsultuoja dėl padarytos pažangos siekiant ES ir Afganistano bendros deklaracijos, Afganistanui ir Pakistanui skirto ES veiksmų plano, tiek kiek jis susijęs su Afganistanu, Afganistano susitarimo ir Londono konferencijos komunikato tikslų, visų pirma šiose srityse:

                           —

                           civilinių gebėjimų stiprinimas, visų pirma subnacionaliniu lygiu,

                           —

                           geras valdymas ir teisinės valstybės institucijų, visų pirma nepriklausomos teismų sistemos, kūrimas,

                           —

                           rinkimų reformos,

                           —

                           saugumo sektoriaus reformos, įskaitant teisminių institucijų, nacionalinės kariuomenės ir policijos pajėgų stiprinimą,

                           —

                           augimo skatinimas, visų pirma pasitelkiant žemės ūkį ir kaimo plėtrą,

                           —

                           pagarba Afganistano tarptautiniams įsipareigojimams žmogaus teisių srityje, įskaitant pagarbą mažumoms priklausančių asmenų teisėms ir moterų bei vaikų teisėms,

                           —

                           pagarba demokratijos ir teisinės valstybės principams,

                           —

                           moterų dalyvavimo viešajame administravime ir pilietinės visuomenės veikloje skatinimas,

                           —

                           pagarba Afganistano tarptautiniams įsipareigojimams, įskaitant bendradarbiavimą, susijusį su tarptautinėmis pastangomis kovoti su terorizmu, neteisėta prekyba narkotikais, prekyba žmonėmis ir ginklų bei masinio naikinimo ginklų ir susijusių medžiagų platinimu,

                           —

                           palankesnių sąlygų humanitarinės pagalbos teikimui ir tvarkingam pabėgėlių bei šalies viduje perkeltų asmenų grįžimui sudarymas, ir

                           —

                           Sąjungos dalyvavimo ir veiklos Afganistane veiksmingumo didinimas ir dalyvavimas rengiant reguliarias ES veiksmų plano 6 mėnesių įgyvendinimo ataskaitas, kurių prašo Taryba;

               e)

               aktyviai dalyvauja vietos koordinavimo forumų, pavyzdžiui, Jungtinės koordinavimo ir stebėsenos valdybos (JCMB), veikloje, kartu išsamiai informuodamas nedalyvaujančias valstybes nares apie šiais lygiais priimtus sprendimus;

               f)

               konsultuoja dėl Sąjungos dalyvavimo ir jos pozicijų su Afganistanu susijusiose tarptautinėse konferencijose ir padeda skatinti regioninį bendradarbiavimą.

         4 straipsnis
   Įgaliojimų įgyvendinimas
   1.   ES specialusis įgaliotinis atsakingas už įgaliojimų vykdymą, jo veiklą prižiūrint vyriausiajam įgaliotiniui.
   2.   Politinis ir saugumo komitetas (PSK) palaiko ypatingus ryšius su ES specialiuoju įgaliotiniu, kuris su Taryba bendrauja pirmiausia per šį komitetą. PSK teikia ES specialiajam įgaliotiniui strategines gaires ir politinius nurodymus pagal jo įgaliojimus, nepažeisdamas vyriausiojo įgaliotinio įgaliojimų.
   5 straipsnis
   Finansavimas
   1.   Su ES specialiojo įgaliotinio įgaliojimų vykdymu nuo šio sprendimo įsigaliojimo dienos iki 2010 m. rugpjūčio 31 d. susijusioms išlaidoms padengti skiriama orientacinė finansavimo suma yra 2 500 000 EUR.
   2.   Iš 1 dalyje numatytos sumos finansuojamos išlaidos padengiamos nuo 2010 m. balandžio 1 d. Išlaidos tvarkomos pagal Sąjungos bendrajam biudžetui taikomas procedūras ir taisykles.
   3.   Išlaidos tvarkomos pagal ES specialiojo įgaliotinio ir Komisijos sudarytą sutartį. Už visas išlaidas ES specialusis įgaliotinis yra atskaitingas Komisijai.
   6 straipsnis
   Darbuotojų grupės sudarymas ir sudėtis
   1.   Neviršydamas savo įgaliojimų ir turimų atitinkamų finansinių išteklių, ES specialusis įgaliotinis sudaro savo darbuotojų grupę. Į darbuotojų grupę įtraukiami darbuotojai, turintys profesinės patirties konkrečiose politikos srityse, kaip reikalaujama įgaliojimuose. ES specialusis įgaliotinis nedelsdamas praneša Tarybai ir Komisijai apie savo darbuotojų grupės sudėtį.
   2.   Valstybės narės ir Sąjungos institucijos gali pasiūlyti komandiruoti darbuotojus dirbti su ES specialiuoju įgaliotiniu. Atlyginimą darbuotojams, kuriuos valstybė narė ar Sąjungos institucija komandiruoja dirbti su ES specialiuoju įgaliotiniu, moka atitinkamai ta valstybė narė arba Sąjungos institucija. Valstybių narių į Tarybos generalinį sekretoriatą komandiruoti ekspertai taip pat gali būti komandiruojami dirbti su ES specialiuoju įgaliotiniu. Pagal sutartį pasamdyti kitų šalių darbuotojai turi turėti vienos iš valstybių narių pilietybę.
   3.   Visi komandiruoti darbuotojai administraciniu požiūriu lieka pavaldūs siunčiančiajai valstybei narei arba Sąjungos institucijai ir vykdo savo pareigas bei veikia ES specialiojo įgaliotinio įgaliojimų labui.
   7 straipsnis
   ES specialiojo įgaliotinio ir jo personalo privilegijos ir imunitetai
   Atitinkamai su priimančiąja (-iosiomis) šalimi (-imis) susitariama dėl ES specialiojo įgaliotinio misijos ir jo personalo narių užduočių įvykdymui bei sklandžiam darbui užtikrinti būtinų privilegijų, imunitetų ir papildomų garantijų. Valstybės narės ir Komisija šiuo tikslu teikia visą reikalingą paramą.
   8 straipsnis
   ES įslaptintos informacijos saugumas
   ES specialusis įgaliotinis ir jo darbuotojų grupės nariai laikosi saugumo principų ir būtiniausių standartų, nustatytų 2001 m. kovo 19 d. Tarybos sprendimu 2001/264/EB dėl Tarybos saugumo nuostatų patvirtinimo (2), visų pirma dirbdami su ES įslaptinta informacija.
   9 straipsnis
   Galimybė susipažinti su informacija ir logistinė parama
   1.   Valstybės narės, Komisija ir Tarybos generalinis sekretoriatas užtikrina, kad ES specialiajam įgaliotiniui būtų sudaryta galimybė susipažinti su visa reikiama informacija.
   2.   Prireikus Sąjungos delegacijos ir (arba) valstybės narės teikia logistinę paramą regione.
   10 straipsnis
   Saugumas
   ES specialusis įgaliotinis, laikydamasis Sąjungos politikos dėl personalo, dislokuoto už Sąjungos ribų vykdyti veiksmus pagal Sutarties V antraštinę dalį, saugumo, neviršydamas savo įgaliojimų ir atsižvelgdamas į saugumo padėtį jo atsakomybei priskirtoje geografinėje teritorijoje, imasi visų praktiškai įgyvendinamų priemonių tiesiogiai jam pavaldaus personalo saugumui užtikrinti, visų pirma:

               a)

               sudarydamas Tarybos generalinio sekretoriato rekomendacijomis pagrįstą misijai skirtą saugumo planą, į jį įtraukdamas misijai skirtas fizines, organizacines ir procedūrines saugumo priemones, reglamentuojančias personalo saugaus atvykimo į misijos teritoriją ir judėjimo toje teritorijoje valdymą, taip pat saugumo incidentų valdymą ir įskaitant misijos nenumatytų atvejų bei evakuacijos planą;

               b)

               užtikrindamas, kad visi už Sąjungos ribų dislokuoti personalo nariai būtų apdrausti didelės rizikos draudimu, būtinu dėl misijos teritorijoje esančių sąlygų;

               c)

               užtikrindamas, kad prieš atvykstant arba atvykus į misijos teritoriją visiems jo grupės nariams, kurie turi būti dislokuoti už Sąjungos ribų, įskaitant vietoje pasamdytus darbuotojus, būtų organizuotas atitinkamas mokymas saugumo klausimais, atsižvelgiant į Tarybos generalinio sekretoriato nustatytą rizikos lygį misijos teritorijoje;

               d)

               užtikrindamas, kad būtų įgyvendinamos visos sutartos rekomendacijos, pateiktos remiantis reguliariais saugumo įvertinimais, ir vyriausiajam įgaliotiniui, Tarybai bei Komisijai raštu būtų teikiamos jų įgyvendinimo ir kitų saugumo klausimų ataskaitos, sudarančios laikotarpio vidurio ir įgaliojimų vykdymo ataskaitų dalį.

         11 straipsnis
   Ataskaitos
   ES specialusis įgaliotinis vyriausiajam įgaliotiniui ir PSK reguliariai teikia ataskaitas žodžiu ir raštu. ES specialusis įgaliotinis taip pat prireikus teikia ataskaitas Tarybos darbo grupėms. Reguliariai teikiamos ataskaitos raštu platinamos per COREU tinklą. Vyriausiajam įgaliotiniui ar PSK rekomendavus, ES specialusis įgaliotinis gali teikti ataskaitas Užsienio reikalų tarybai.
   12 straipsnis
   Koordinavimas
   1.   ES specialusis įgaliotinis skatina bendrą Sąjungos politinių veiksmų koordinavimą. Jis padeda užtikrinti, kad visos Sąjungos priemonės veiksmų vietoje veiktų suderintai siekiant Sąjungos politikos tikslų. ES specialiojo įgaliotinio veikla koordinuojama su Komisijos ir ES specialiojo įgaliotinio Vidurinėje Azijoje bei Sąjungos atstovybės Pakistane veikla. ES specialusis įgaliotinis reguliariai informuoja valstybių narių atstovybes ir Sąjungos delegacijas.
   2.   Veiksmų vietoje palaikomas glaudus ryšys su Sąjungos delegacijų vadovais ir valstybių narių misijų vadovais. Jie deda visas įmanomas pastangas padėdami ES specialiajam įgaliotiniui vykdyti savo įgaliojimus. ES specialusis įgaliotinis teikia ES policijos misijos Afganistane (EUPOL AFGHANISTAN) vadovui konsultacijas vietos politiniais klausimais. ES specialusis įgaliotinis ir civilinės operacijos vadas prireikus konsultuojasi tarpusavyje. ES specialusis įgaliotinis taip pat palaiko ryšius su kitais veiksmų vietoje esančiais tarptautiniais ir regioniniais subjektais.
   13 straipsnis
   Peržiūra
   Šio sprendimo įgyvendinimas ir jo darnumas su kita Sąjungos veikla regione yra nuolat peržiūrimi. Pasibaigus įgaliojimų terminui ES specialusis įgaliotinis pateikia vyriausiajam įgaliotiniui, Tarybai ir Komisijai įgaliojimų įgyvendinimo ataskaitą.
   14 straipsnis
   Įsigaliojimas
   Šis sprendimas įsigalioja jo priėmimo dieną.
   15 straipsnis
   Paskelbimas
   Šis sprendimas skelbiamas Europos Sąjungos oficialiajame leidinyje.

      Priimta Briuselyje 2010 m. kovo 22 d.

            Tarybos vardu

            Pirmininkė

         C. ASHTON

      (1)  OL L 197, 2008 7 25, p. 60.

      (2)  OL L 101, 2001 4 11, p. 1.


title: 2009 m. birželio 12 d. Sprendimas Nr. A1 dėl dialogo ir taikinimo procedūros, susijusios su dokumentų galiojimu, taikytinų teisės aktų nustatymu ir išmokų skyrimu pagal Europos Parlamento ir Tarybos reglamentą (EB) Nr. 883/2004, nustatymo (Tekstas svarbus EEE ir EB bei Šveicarijos susitarimui)

text:
24.4.2010

               LT

               Europos Sąjungos oficialusis leidinys

               C 106/1

         SPRENDIMAS Nr. A1
   2009 m. birželio 12 d.
   dėl dialogo ir taikinimo procedūros, susijusios su dokumentų galiojimu, taikytinų teisės aktų nustatymu ir išmokų skyrimu pagal Europos Parlamento ir Tarybos reglamentą (EB) Nr. 883/2004, nustatymo
   (Tekstas svarbus EEE ir EB bei Šveicarijos susitarimui)
   2010/C 106/01
   SOCIALINĖS APSAUGOS SISTEMŲ KOORDINAVIMO ADMINISTRACINĖ KOMISIJA,
   atsižvelgdama į 2004 m. balandžio 29 d. Europos Parlamento ir Tarybos reglamento (EB) Nr. 883/2004 dėl socialinės apsaugos sistemų koordinavimo 72 straipsnio a dalį (1), pagal kurią Administracinė komisija yra atsakinga už visų administravimo klausimų ar aiškinimo klausimų, kylančių dėl Reglamento (EB) Nr. 883/2004 ir 2009 m. rugsėjo 16 d. Europos Parlamento ir Tarybos reglamento (EB) Nr. 987/2009, nustatančio Reglamento (EB) Nr. 883/2004 dėl socialinės apsaugos sistemų koordinavimo įgyvendinimo tvarką (2), nuostatų, nagrinėjimą,
   atsižvelgdama į Reglamento (EB) Nr. 883/2004 76 straipsnio 3 dalį, 4 dalies 2 pastraipą ir 6 dalį, susijusias su valstybių narių kompetentingų valdžios institucijų ir įstaigų pareiga bendradarbiauti siekiant užtikrinti tinkamą minėtų reglamentų įgyvendinimą,
   atsižvelgdama į Reglamento (EB) Nr. 987/2009 5 straipsnį dėl asmens padėtį liudijančių dokumentų ir patvirtinamųjų įrodymų teisinės galios,
   atsižvelgdama į Reglamento (EB) Nr. 987/2009 6 straipsnį dėl laikino teisės aktų taikymo ir laikino išmokų skyrimo tais atvejais, kai dviejų ar daugiau valstybių narių įstaigų nuomonės išsiskiria dėl taikytinų teisės aktų nustatymo,
   atsižvelgdama į Reglamento (EB) Nr. 987/2009 16 straipsnį dėl Reglamento (EB) Nr. 883/2004 13 straipsnio taikymo tvarkos nustatymo,
   atsižvelgdama į Reglamento (EB) Nr. 987/2009 60 straipsnį dėl Reglamento (EB) Nr. 883/2004 68 straipsnio taikymo tvarkos nustatymo,
   kadangi:

               (1)

               Vienas pagrindinių veiksnių, užtikrinančių veiksmingą Bendrijos taisyklių dėl nacionalinių socialinės apsaugos sistemų koordinavimo taikymą, yra glaudus ir efektyvus skirtingų valstybių narių valdžios institucijų ir įstaigų bendradarbiavimas.

               (2)

               Vienas iš reglamentuose numatyto gero bendradarbiavimo aspektų – valdžios institucijų ir įstaigų bei asmenų keitimasis informacija, grindžiamas viešojo administravimo, veiksmingumo, aktyvios pagalbos, greito vykdymo ir prieinamumo principais.

               (3)

               Tiek įstaigoms ir valdžios institucijoms, tiek susijusiems asmenims naudinga, kad visa informacija, būtina norint apibrėžti ir nustatyti susijusio asmens teises ir pareigas, būtų teikiama ar ja būtų dalijamasi nedelsiant.

               (4)

               Pagal Sutarties 10 straipsnyje nustatytą sąžiningo bendradarbiavimo principą įstaigos privalo atlikti tinkamą su reglamentų taikymu susijusių atitinkamų aplinkybių vertinimą. Kilus abejonių dėl dokumento galiojimo arba patvirtinamųjų įrodymų tikslumo, arba išsiskyrus valstybių narių nuomonėms nustatant taikytinus teisės aktus arba įstaigą, kuri turėtų skirti išmoką, asmenims, kuriems taikomas Reglamentas (EB) Nr. 883/2004, naudinga, kad susijusių valstybių narių įstaigos ar valdžios institucijos per pagrįstą laikotarpį susitartų.

               (5)

               Reglamento (EB) Nr. 987/2009 5 ir 6 straipsniuose numatyta tokiais atvejais taikytina taikinimo procedūra.

               (6)

               Šiomis nuostatomis patvirtinama ir taikoma Europos Bendrijų Teisingumo Teismo praktika pagal Tarybos reglamentą (EEB) Nr. 1408/71 (3), kuriuo remiantis parengta ir ankstesniu Europos Bendrijų darbuotojų migrantų socialinės apsaugos administracinės komisijos Sprendimu Nr. 181 įtvirtinta standartinė valstybių narių ginčų dėl komandiravimo pažymų sprendimo tvarka (4).

               (7)

               Reglamento (EB) Nr. 987/2009 5 ir 6 straipsniuose numatyta galimybė kreiptis į Administracinę komisiją, jei susijusioms įstaigoms ar valdžios institucijoms nepavyksta susitarti.

               (8)

               Reglamento (EB) Nr. 987/2009 16 straipsnyje numatyta, kad ši tvarka taip pat turėtų būti taikoma, kai įstaigos ar valdžios institucijos nesutaria dėl Reglamento (EB) Nr. 883/2004 13 straipsnio taikymo.

               (9)

               Reglamento (EB) Nr. 987/2009 60 straipsnyje pateikta panaši nuoroda į šio reglamento 6 straipsnį tuo atveju, jei laikomasi skirtingos nuomonės dėl taikytinų teisės aktų, kurie vadovaujantis prioriteto teise taikytini su šeimos išmokomis susijusiems klausimams spręsti.

               (10)

               Šios nuostatos pagrįstos Reglamento (EB) Nr. 883/2004 76 straipsnio 6 dalimi, pagal kurią iškilus sunkumams aiškinant arba taikant minėtą reglamentą, kompetentingos valstybės narės arba atitinkamo asmens gyvenamosios valstybės narės įstaiga kreipiasi į atitinkamos valstybės narės įstaigą ir pagal kurią klausimas gali būti perduotas svarstyti Administracinei komisijai, jeigu sprendimas nerandamas per pagrįstą laikotarpį.

               (11)

               Valstybės narės paprašė nustatyti standartinę tvarką, kuri būtų taikoma prieš perduodant klausimą spręsti Administracinei komisijai, ir tiksliau apibrėžti Administracinės komisijos vaidmenį derinant skirtingas įstaigų išreikštas nuomones dėl taikytinų teisės aktų.

               (12)

               Panaši tvarka jau nustatyta keliuose dvišaliuose valstybių narių susitarimuose. Šio sprendimo tikslais minėtais susitarimais remtasi kaip pavyzdžiu.

               (13)

               Siekiant paspartinti procedūrą, rekomenduojama, kad bendravimas tarp įstaigų ir valdžios institucijų kontaktinių asmenų vyktų elektroninėmis priemonėmis.
               Laikydamasi Reglamento (EB) Nr. 883/2004 71 straipsnio 2 dalyje nustatytų sąlygų,

         NUSPRENDĖ:
   1.   Šiuo sprendimu nustatomos dialogo ir taikinimo procedūros taikymo taisyklės. Šią procedūrą galima taikyti šiais atvejais:

               a)

               kai kyla abejonių dėl dokumento galiojimo arba asmens padėtį liudijančių patvirtinamųjų įrodymų teisingumo Reglamento (EB) Nr. 883/2004 ar Reglamento (EB) Nr. 987/2009 taikymo tikslais; arba

               b)

               kai valstybės narės laikosi skirtingos nuomonės dėl taikytinų teisės aktų nustatymo.

         2.   Dialogo ir taikinimo procedūra taikoma prieš perduodant klausimą Administracinei komisijai.
   3.   Šis sprendimas taikomas nepažeidžiant administracinių procedūrų, taikytinų pagal susijusios valstybės narės nacionalinius teisės aktus.
   4.   Jei klausimas tampa teisminės ar administracinės apeliacijos procedūros dalyku pagal valstybės narės įstaigos, kuri išdavė nagrinėjamąjį dokumentą, nacionalinius teisės aktus, dialogo ir taikinimo procedūra turi būti sustabdyta.
   5.   Įstaiga ar valdžios institucija, kuriai kilo abejonių dėl kitos valstybės narės įstaigos ar valdžios institucijos išduoto dokumento galiojimo, arba kuri nesutinka su taikytinų teisės aktų (preliminariu) nustatymu, toliau vadinama prašančiąja įstaiga. Kitos valstybės narės įstaiga toliau yra vadinama prašomąja įstaiga.

      Pirmasis dialogo procedūros etapas

               6.

               Iškilus vienai iš 1 punkte nurodytų situacijų, prašančioji įstaiga kreipiasi į prašomąją įstaigą ir paprašo patikslinti reikalingus sprendimo aspektus ir, prireikus, panaikinti arba paskelbti negaliojančiu atitinkamą dokumentą, arba persvarstyti ir panaikinti savo sprendimą.

               7.

               Prašančioji įstaiga pagrindžia savo prašymą, nurodydama, kad taikomas šis sprendimas, ir pateikia atitinkamus patvirtinamuosius įrodymus, kuriais remiantis nuspręsta teikti šį prašymą. Prašyme nurodomas kontaktinis asmuo pirmuoju dialogo procedūros etapu.

               8.

               Prašomoji įstaiga el. paštu arba faksu nedelsdama ir ne vėliau nei per 10 darbo dienų nuo prašymo gavimo patvirtina gavusi prašymą. Ji taip pat nurodo savo kontaktinį asmenį pirmuoju dialogo procedūros etapu.

               9.

               Prašomoji įstaiga kuo skubiau ir ne vėliau nei per tris mėnesius nuo prašymo gavimo praneša prašančiajai įstaigai apie tyrimo rezultatus.

               10.

               Jei pirminis sprendimas patvirtinamas, panaikinamas ir (arba) dokumentas panaikinamas arba paskelbiamas negaliojančiu, prašomoji įstaiga praneša prašančiajai įstaigai. Ji taip pat praneša susijusiam asmeniui ir, jei reikia, jo darbdaviui, apie sprendimą ir procedūras, kurias pagal nacionalinius teisės aktus galima taikyti norint užginčyti šį sprendimą.

               11.

               Jei prašomoji įstaiga dėl atvejo sudėtingumo arba dėl to, kad siekiant patikrinti tam tikrus duomenis būtina įtraukti kitą įstaigą, negali baigti tyrimo per tris mėnesius, ji gali pratęsti terminą daugiausia trimis mėnesiais. Prašomoji įstaiga kuo skubiau ir mažiausiai vieną savaitę prieš pirmojo termino pabaigą informuoja prašančiąją įstaigą apie termino pratęsimą, pagrįsdama vėlavimo priežastis ir pateikdama orientacinę datą, kada tyrimas bus baigtas.

               12.

               Labai išskirtinėmis aplinkybėmis susijusios valstybės narės gali susitarti nukrypti nuo 9 ir 11 punktuose nustatytų terminų, jei termino pratęsimas pagrįstas ir proporcingas atsižvelgiant į individualias aplinkybes, ir jei terminas pratęstas iki konkrečios datos.

      Antrasis dialogo procedūros etapas

               13.

               Įstaigoms nepavykus susitarti per pirmąjį dialogo procedūros etapą, arba jei prašomoji įstaiga negalėjo užbaigti tyrimo per šešis mėnesius nuo prašymo gavimo, įstaigos informuoja kompetentingas valdžios institucijas. Kiekviena įstaiga parengia veiklos ataskaitą.

               14.

               Susijusių valstybių narių kompetentingos valdžios institucijos gali nuspręsti pradėti antrąjį dialogo procedūros etapą arba klausimą perduoti tiesiogiai Administracinei komisijai.

               15.

               Jei kompetentingos valdžios institucijos pradeda antrąjį dialogo procedūros etapą, per dvi savaites nuo įstaigų pranešimo gavimo jos paskiria pagrindinį kontaktinį asmenį. Kontaktiniai asmenys nebūtinai privalo turėti tiesiogiai su nagrinėjamuoju klausimu susijusios kompetencijos.

               16.

               Kontaktiniai asmenys stengiasi pasiekti susitarimą dėl nagrinėjamojo klausimo per šešis mėnesius nuo jų paskyrimo. Kiekvienas kontaktinis asmuo parengia veiklos ataskaitą ir praneša įstaigoms apie antrojo dialogo procedūros etapo rezultatus.

      Taikinimo procedūra

               17.

               Nepavykus susitarti dialogo procedūros metu, kompetentingos valdžios institucijos gali perduoti klausimą Administracinei komisijai. Kiekviena kompetentinga valdžios institucija parengia memorandumą Administracinei komisijai, jame išdėstydama pagrindinius ginčo aspektus.

               18.

               Administracinė komisija siekia suderinti nuomones per šešis mėnesius nuo dienos, kurią į ją buvo kreiptasi prašant išspręsti klausimą. Ji gali nuspręsti perduoti klausimą Taikinimo tarybai, kuri gali būti įsteigta pagal Administracinės komisijos taisykles.

      Baigiamosios nuostatos

               19.

               Valstybės narės kasmet teikia Administracinei komisijai duomenis apie ginčų, kuriems spręsti buvo taikyta šiame sprendime išdėstyta tvarka, skaičių, susijusias valstybes nares, pagrindinius klausimus, procedūros trukmę ir jos rezultatus.

               20.

               Valstybės narės pateikia pirmąją metinę ataskaitą per tris mėnesius nuo pirmųjų šio sprendimo taikymo metų.

               21.

               Per tris mėnesius nuo pirmųjų metinių ataskaitų gavimo Administracinė komisija, atsižvelgdama į valstybių narių ataskaitas, įvertina valstybių narių patirtį taikant šį sprendimą. Po pirmųjų metų Administracinė komisija nusprendžia, ar ataskaitos bus teikiamos kasmet ar rečiau.

               22.

               Šis sprendimas skelbiamas Europos Sąjungos oficialiajame leidinyje. Jis taikomas nuo Reglamento (EB) Nr. 987/2009 įsigaliojimo dienos.

            Administracinės komisijos pirmininkė

         Gabriela PIKOROVÁ

      (1)  OL L 166, 2004 4 30, p. 1.

      (2)  OL L 284, 2009 10 30, p. 1.

      (3)  OL L 149, 1971 7 5, p. 2.

      (4)  OL L 329, 2001 12 14, p. 73.


title: 2011 m. rugpjūčio 9 d. Komisijos sprendimas dėl Retųjų vaistų komiteto narių skyrimo  Tekstas svarbus EEE

text:
10.8.2011

               LT

               Europos Sąjungos oficialusis leidinys

               C 234/4

         KOMISIJOS SPRENDIMAS
   2011 m. rugpjūčio 9 d.
   dėl Retųjų vaistų komiteto narių skyrimo
   (Tekstas svarbus EEE)
   2011/C 234/06
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1999 m. gruodžio 16 d. Europos Parlamento ir Tarybos reglamentą (EB) Nr. 141/2000 dėl retųjų vaistų (1), ypač į jo 4 straipsnio 3 dalį,
   atsižvelgdama į 2011 m. gegužės 25 d. Europos vaistų agentūros rekomendaciją,
   kadangi:

               (1)

               Dviejų pagal Europos vaistų agentūros rekomendaciją Komisijos paskirtų Retųjų vaistų komiteto narių kadencija baigėsi 2011 m. liepos mėn.

               (2)

               Europos vaistų agentūra rekomendavo paskirti šiuos narius naujai kadencijai.

               (3)

               Komiteto nariai skiriami trejų metų laikotarpiui nuo 2011 m. rugsėjo 1 d.,

         NUSPRENDĖ:
   Vienintelis straipsnis
   Atsižvelgiant į Europos vaistų agentūros rekomendaciją, Retųjų vaistų komiteto nariais trejų metų laikotarpiui nuo 2011 m. rugsėjo 1 d. dar kartą skiriami:

               Prof. János BORVENDÉG

               Prof. Bruno SEPODES

      Priimta Briuselyje 2011 m. rugpjūčio 9 d.

            Komisijos vardu

         John DALLI

            Komisijos narys

      (1)  OL L 18, 2000 1 22, p. 1.


title: 1988 m. gruodžio 21 d. Tarybos Sprendimas dėl Europos ekonominės bendrijos ir Alžyro Liaudies Demokratinės Respublikos susitarimo pasikeičiant raštais sudarymo dėl Alžyro kilmės konservuotų vaisių importo į Bendriją

text:
Svarbus teisinis pranešimas

|

31988D0647

Oficialusis leidinys L 358 , 27/12/1988 p. 0016 - 0018

		Tarybos Sprendimas1988 m. gruodžio 21 d.dėl Europos ekonominės bendrijos ir Alžyro Liaudies Demokratinės Respublikos susitarimo pasikeičiant raštais sudarymo dėl Alžyro kilmės konservuotų vaisių importo į Bendriją(88/647/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač jos 113 straipsnį,atsižvelgdama į Komisijos rekomendaciją,kadangi Europos ekonominės bendrijos ir Alžyro Liaudies Demokratinės Respublikos bendradarbiavimo susitarimas [1] buvo pasirašytas 1976 m. balandžio 26 d. ir įsigaliojo 1978 m. lapkričio 1 d.;kadangi Europos ekonominės bendrijos ir Alžyro Liaudies Demokratinės Respublikos susitarimas pasikeičiant raštais dėl Alžyro kilmės konservuotų vaisių importo į Bendriją turėtų būti patvirtintas,NUSPRENDĖ:1 straipsnisŠiuo sprendimu Bendrijos vardu patvirtinamas Europos ekonominės bendrijos ir Alžyro Liaudies Demokratinės Respublikos susitarimas pasikeičiant raštais dėl Alžyro kilmės konservuotų vaisių importo į Bendriją.Susitarimo tekstas pridedamas prie šio sprendimo.2 straipsnisSiekiant įpareigoti Bendriją laikytis šio susitarimo, šiuo sprendimu Tarybos pirmininkas įpareigojamas paskirti asmenį, įgaliotą pasirašyti tą susitarimą.3 straipsnisŠis sprendimas įsigalioja kitą dieną po jo paskelbimo Europos Bendrijų oficialiajame leidinyje.Priimta Briuselyje, 1988 m. gruodžio 21 d.Tarybos varduPirmininkasV. Papandreou[1] OL L 263, 1978 9 27, p. 2.--------------------------------------------------


title: 2012 m. liepos 11 d. Komisijos įgyvendinimo sprendimas dėl informacinių technologijų priemonių, naudojamų maisto saugos, gyvūnų sveikatos, gyvūnų gerovės ir augalų sveikatos srityse, 2012 m. darbo programos finansavimo

text:
12.7.2012

               LT

               Europos Sąjungos oficialusis leidinys

               C 204/3

         KOMISIJOS ĮGYVENDINIMO SPRENDIMAS
   2012 m. liepos 11 d.
   dėl informacinių technologijų priemonių, naudojamų maisto saugos, gyvūnų sveikatos, gyvūnų gerovės ir augalų sveikatos srityse, 2012 m. darbo programos finansavimo
   2012/C 204/03
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (1) (toliau – finansinis reglamentas), ypač į jo 75 straipsnį,
   atsižvelgdama į 2004 m. balandžio 29 d. Europos Parlamento ir Tarybos reglamentą (EB) Nr. 882/2004 dėl oficialios kontrolės, kuri atliekama siekiant užtikrinti, kad būtų įvertinama, ar laikomasi pašarus ir maistą reglamentuojančių teisės aktų, gyvūnų sveikatos ir gerovės taisyklių (2), ypač į jo 66 straipsnio 1 dalies c punktą ir 2 dalį,
   atsižvelgdama į 2009 m. gegužės 25 d. Tarybos sprendimą 2009/470/EB dėl išlaidų veterinarijos srityje (3), ypač į jo 35 ir 36 straipsnių 2 dalis,
   kadangi:

               (1)

               pagal finansinio reglamento 75 straipsnį ir įgyvendinimo taisyklių 90 straipsnio 1 dalį prieš nustatant Sąjungos biudžeto išlaidų paskirtį institucija arba kitos institucijos, kurioms institucija yra pavedusi įgaliojimus, priima finansavimo sprendimą, kuriame išdėstyti pagrindiniai su biudžeto išlaidomis susijusių veiksmų elementai;

               (2)

               2002 m. gruodžio 23 d. Komisijos reglamente (EB, Euratomas) Nr. 2342/2002, nustatančiame išsamias Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento įgyvendinimo (4) taisykles (toliau – įgyvendinimo taisyklės), nustatyta, kaip išsamiai turi būti aprašyta finansinio sprendimo sistema;

               (3)

               vadovaujantis Finansinio reglamento 53d straipsniu įrodyta, kad tarptautinės organizacijos, kurioms, vykdant biudžetą bendro valdymo būdu, Komisija paveda panaudoti Sąjungos lėšas, savo apskaitos, audito, vidaus kontrolės ir viešųjų pirkimų procedūroms taiko standartus, kurie suteikia tokias pat garantijas, kaip ir tarptautiniu mastu pripažinti standartai;

               (4)

               2002 m. sausio 28 d. Europos Parlamento ir Tarybos reglamento (EB) Nr. 178/2002, nustatančio maistui skirtų teisės aktų bendruosius principus ir reikalavimus, įsteigiančio Europos maisto saugos tarnybą ir nustatančio su maisto saugos klausimais susijusias procedūras (5), 50 straipsnio 1 dalyje nustatyta kaip tinklas veikianti skubių pranešimų sistema, skirta pranešti apie tiesioginį arba netiesioginį maisto ar pašarų keliamą pavojų žmonių sveikatai, ir taisyklės, kaip Komisijai valdyti tą tinklą;

               (5)

               2006 m. gruodžio 20 d. Europos Parlamento ir Tarybos reglamento (EB) Nr. 1924/2006 dėl teiginių apie maisto produktų maistingumą ir sveikatingumą (6) 20 straipsniu Komisija įpareigojama sukurti ir tvarkyti teiginių apie maisto produktų maistingumą ir sveikatingumą registrą;

               (6)

               2003 m. rugsėjo 22 d. Europos Parlamento ir Tarybos reglamento (EB) Nr. 1829/2003 dėl genetiškai modifikuoto maisto ir pašarų (7) 28 straipsniu Komisija įpareigojama sudaryti ir tvarkyti viešai prieinamą genetiškai modifikuoto maisto ir pašarų registrą;

               (7)

               2008 m. gruodžio 16 d. Europos Parlamento ir Tarybos reglamento (EB) Nr. 1334/2008 dėl kvapiųjų medžiagų ir aromatinių savybių turinčių tam tikrų maisto ingredientų naudojimo maisto produktuose ir ant jų ir iš dalies keičiančio Tarybos reglamentą (EEB) Nr. 1601/91, reglamentus (EB) Nr. 2232/96 ir (EB) Nr. 110/2008 bei Direktyvą 2000/13/EB (8) 25 straipsnyje nurodyta, kad Sąjunga sudaro kvapiųjų medžiagų sąrašą;

               (8)

               2001 m. kovo 12 d. Europos Parlamento ir Tarybos direktyvos 2001/18/EB dėl genetiškai modifikuotų organizmų apgalvoto išleidimo į aplinką ir panaikinančios Tarybos direktyvą 90/220/EEB (9) 31 straipsnio 2 dalimi Komisija įpareigojama sukurti vieną ar kelis registrus, skirtus informacijai apie GMO genetines modifikacijas, kurią galima naudoti konkretiems GMO produktams aptikti ir identifikuoti, registruoti, kad būtų lengviau vykdyti kontrolę ir patikrinimus po pateikimo rinkai;

               (9)

               1997 m. sausio 27 d. Europos Parlamento ir Tarybos reglamento (EB) Nr. 258/97 dėl naujų maisto produktų ir naujų maisto komponentų (10) 4–8 straipsniais reikalaujama, kad būtų nustatytas ir tvarkomas ES valstybių narių ir Europos Komisijos greito keitimosi duomenimis tinklas, leidžiantis saugiau tvarkyti konfidencialią informaciją;

               (10)

               2000 m. gegužės 8 d. Tarybos direktyvos 2000/29/EB dėl apsaugos priemonių nuo augalams ir augaliniams produktams kenksmingų organizmų įvežimo į Bendriją ir išplitimo joje (11) 2 straipsnio 1 dalies i punkte ir 21 straipsnio 6 dalyje nustatyta, kad sukuriamas pranešimų apie naujus kenksmingų organizmų aptikimo atvejus, rekomendacijų dėl nacionalinių inspektorių, vykdančių fitosanitarinius patikrinimus, veiklos gairių nustatymo ir nacionalinių inspektorių žinių tobulinimo programų tinklas;

               (11)

               1969 m. gruodžio 8 d. Tarybos direktyvos 69/464/EEB dėl bulvių vėžio kontrolės (12) 10 straipsnyje, 1993 m. spalio 4 d. Tarybos direktyvos 93/85/EEB dėl bulvių žiedinio puvinio kontrolės (13) 1 straipsnio a punkte ir 2 straipsnyje, 1998 m. liepos 20 d. Tarybos direktyvos 98/57/EB dėl Ralstonia solanacearum (Smith) Yabuuchi et al. kontrolės (14) 1 straipsnio a punkte ir 2 straipsnyje ir 2007 m. birželio 11 d. Tarybos direktyvos 2007/33/EB dėl bulvinių cistas sudarančių nematodų kontrolės (15), panaikinančios Direktyvą 69/465/EEB, 1, 4 ir 8 straipsniuose nustatyti atitinkamai bulvių vėžio, bulvių žiedinio puvinio, bulvių rudojo puvinio ir bulvinių cistas sudarančių nematodų – labai svarbių bulvių pasėlių ligų – kontrolės reikalavimai. Minėtuose straipsniuose visų pirma nustatyti griežti reguliarių pirmiau minėtų kenksmingų organizmų atsiradimo stebėsenos tyrimų reikalavimai ir prievolė pranešti Komisijai tų tyrimų rezultatus;

               (12)

               2009 m. spalio 21 d. Europos Parlamento ir Tarybos reglamento (EB) Nr. 1107/2009 dėl augalų apsaugos produktų pateikimo į rinką ir panaikinančio Tarybos direktyvas 79/117/EEB ir 91/414/EEB (16) 76 straipsnio 1 dalies a punkte nustatyta finansuoti duomenų bazės, skirtos visai informacijai apie augalų apsaugos produktus rinkti ir saugoti, kūrimą;

               (13)

               1968 m. balandžio 9 d. Tarybos direktyvos 68/193/EEB dėl prekybos vynmedžių dauginimo medžiaga (17) 5e straipsnyje nustatyta, kad Komisija turi paskelbti bendrąjį veislių, kurioms taikoma direktyva, katalogą;

               (14)

               2008 m. rugsėjo 29 d. Tarybos direktyvos 2008/90/EB dėl prekybos vaisinių augalų dauginamąja medžiaga ir sodininkystei skirtais vaisiniais augalais (18) 7 straipsnio 6 dalyje nustatyta, kad gali būti nuspręsta sudaryti ir paskelbti Bendrąjį veislių sąrašą;

               (15)

               1999 m. gruodžio 22 d. Tarybos direktyvos 1999/105/EB dėl prekybos miško dauginamąja medžiaga 11 straipsnio 1 dalyje nustatyta, kad Komisija gali paskelbti Patvirtintos sėklinės bazės miško dauginamajai medžiagai gauti Bendrijos sąrašą;

               (16)

               2002 m. birželio 13 d. Tarybos direktyvos 2002/53/EB dėl bendrojo žemės ūkio augalų veislių katalogo (19) 17 straipsnio 1 dalyje ir Direktyvos 2002/55/EB dėl prekybos daržovių sėkla (20) 17 straipsnio 1 dalyje nustatyta, kad Komisija atitinkamai paskelbia bendruosius žemės ūkio augalų rūšių ir veislių katalogus;

               (17)

               2005 m. vasario 23 d. Europos Parlamento ir Tarybos reglamento (EB) Nr. 396/2005 dėl didžiausių pesticidų likučių kiekių augalinės ir gyvūninės kilmės maiste ir pašaruose ar ant jų ir iš dalies keičiančio Tarybos direktyvą 91/414/EEB (21) 36 straipsnio 1 dalies a punkte numatyta nustatyti konsoliduotą duomenų bazę apie Sąjungos teisės aktus dėl pesticidų likučiams nustatytos DLK ir padaryti tokią informaciją viešai prieinamą;

               (18)

               1996 m. balandžio 29 d. Direktyvos 96/23/EB dėl kai kurių medžiagų ir jų likučių gyvuose gyvūnuose ir gyvūninės kilmės produktuose monitoringo priemonių, panaikinančios direktyvas 85/358/EEB ir 86/469/EEB bei sprendimus 89/187/EEB ir 91/664/EEB (22), 8 straipsnyje nustatyta monitoringo planų duomenų bazė;

               (19)

               2001 m. gegužės 22 d. Europos Parlamento ir Tarybos reglamento (EB) Nr. 999/2001, nustatančio tam tikrų užkrečiamųjų spongiforminių encefalopatijų prevencijos, kontrolės ir likvidavimo taisykles (23), 6 straipsnio 4 dalyje nustatyta duomenų bazė, skirta galvijų spongiforminių encefalopatijų epidemiologinei stebėsenai;

               (20)

               2008 m. gruodžio 16 d. Europos Parlamento ir Tarybos reglamento (EB) Nr. 1333/2008 dėl maisto priedų (24) 10 straipsniu reikalaujama, kad būtų eksploatuojamos ir techniškai prižiūrimos duomenų bazės, skirtos bendrai maisto priedų leidimų suteikimo procedūrai;

               (21)

               Sprendimo 2009/470/EB 35 straipsnio 1 dalimi leidžiama skirti Sąjungos finansinę paramą gyvūnų identifikavimo ir informavimo apie ligas sistemoms sukurti. Sąjunga, remdamasi 2005 m. kovo 1 d. Komisijos sprendimu 2005/176/EB, nustatančiu šifruotą pranešimo apie gyvūnų ligas formą ir kodus pagal Tarybos direktyvą 82/894/EEB (25), turėtų suteikti finansinį įnašą, skirtą pranešimų apie gyvūnų ligas sistemai (ADNS) valdyti ir tobulinti;

               (22)

               Sprendimo 2009/470/EB 36 straipsniu nustatytas Sąjungos finansinis įnašas, skirtas tam tikroms kompiuterinėms sistemoms, kurios yra naudojamos Sąjungos vidaus prekybai ir importui;

               (23)

               reikia toliau teikti finansinius įnašus, skirtus 2002 m. gruodžio 30 d. Komisijos sprendimu 2003/24/EB dėl integruotos kompiuterinės veterinarijos sistemos sukūrimo (26) nustatytos integruotos kompiuterinės veterinarijos sistemos TRACES (prekybos kontrolės ir ekspertizių sistema) prieglobai, valdymui ir priežiūrai;

               (24)

               pagal Sprendimo 2009/470/EB 27 straipsnį valstybės narės turi pateikti paraiškas dėl likvidavimo ir (arba) stebėsenos programų, ataskaitas ir prašymus atlyginti su patvirtintomis programomis susijusias išlaidas; sukūrus internetinę paraiškų, ataskaitų ir prašymų atlyginti išlaidas teikimo sistemą būtų lengviau tvarkyti informaciją;

               (25)

               siekiant užtikrinti koordinavimą ir veiksmingą Sveikatos ir vartotojų reikalų generalinio direktorato IT plano įgyvendinimą šiuo atskiru sprendimu turėtų būti patvirtinta 2012 m. minėtų veiksmų darbo programa ir kartu jiems skirtas finansavimas;

               (26)

               šis sprendimas taip pat yra iš Sąjungos biudžeto dengiamų netiesioginio centralizuoto arba jungtinio valdymo išlaidų finansavimo sprendimas;

               (27)

               remiantis finansinio reglamento 83 straipsniu ir įgyvendinimo taisyklių 106 straipsnio 5 dalimi, pagal šį finansavimo sprendimą galima mokėti taip pat delspinigius;

               (28)

               šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         NUSPRENDĖ:
   1 straipsnis
   Šiuo sprendimu patvirtinama priede pateikta 2012 m. darbo programa, skirta veiksmams, susijusiems su maisto saugos, gyvūnų sveikatos, gyvūnų gerovės ir augalų sveikatos sričių informacinių technologijų priemonių sukūrimu ir technine priežiūra (toliau – darbo programa). Tai yra finansavimo sprendimas, kaip apibrėžta finansinio reglamento 75 straipsnyje.
   2 straipsnis
   Šiuo sprendimu nustatytas didžiausias įnašas, skirtas darbo programai įgyvendinti – 6 856 000 EUR, finansuojamas pagal šias 2012 m. Europos Sąjungos bendrojo biudžeto eilutes:

               a)

               biudžeto eilutė Nr. 17 04 02 01: 4 989 000 EUR;

               b)

               biudžeto eilutė Nr. 17 04 04 01: 1 180 000 EUR;

               c)

               biudžeto eilutė Nr. 17 04 07 01: 687 000 EUR.

         Šiuos asignavimus taip pat galima naudoti delspinigiams mokėti.
   3 straipsnis
   Su priedo 2 punkte nurodytu veiksmu susijusios biudžeto vykdymo užduotys gali būti patikėtos Pasaulinei gyvūnų sveikatos organizacijai (OIE), savo apskaitos, audito, vidaus kontrolės ir viešųjų pirkimų procedūroms taikančiai standartus, kurie suteikia tokias pat garantijas, kaip ir tarptautiniu mastu pripažinti standartai.
   4 straipsnis
   Susumuoti konkretiems darbo programos veiksmams finansuoti skirtų asignavimų pakeitimai, neviršijantys 10 proc. didžiausio šio sprendimo 2 straipsnyje nustatyto įnašo, nelaikomi esminiais pagal Reglamento (EB, Euratomas) Nr. 2342/2002 90 straipsnio 4 dalį, jeigu dėl jų iš esmės nesikeičia darbo programos pobūdis ir tikslas.
   Įgaliojimus suteikiantis pareigūnas gali priimti tokius pakeitimus vadovaudamasis patikimo finansų valdymo ir proporcingumo principais.

      Priimta Briuselyje 2012 m. liepos 11 d.

            Komisijos vardu

         John DALLI

            Komisijos narys

      (1)  OL L 248, 2002 9 16, p. 1.

      (2)  OL L 165, 2004 4 30, p. 1.

      (3)  OL L 155, 2009 6 18, p. 30.

      (4)  OL L 157, 1992 6 10, p. 10.

      (5)  OL L 31, 2002 2 1, p. 1.

      (6)  OL L 404, 2006 12 30, p. 9.

      (7)  OL L 268, 2003 10 18, p. 1.

      (8)  OL L 354, 2008 12 31, p. 34.

      (9)  OL L 106, 2001 4 17, p. 1.

      (10)  OL L 43, 1997 2 14, p. 1.

      (11)  OL L 169, 2000 7 10, p. 1.

      (12)  OL L 323, 1969 12 24, p. 1.

      (13)  OL L 259, 1993 10 18, p. 1.

      (14)  OL L 235, 1998 8 21, p. 1.

      (15)  OL L 156, 2007 6 16.

      (16)  OL L 309, 2009 11 24, p. 1.

      (17)  OL L 93, 1968 4 17, p. 15.

      (18)  OL L 267, 2008 10 8, p. 8.

      (19)  OL L 193, 2002 7 20, p. 1.

      (20)  OL L 193, 2002 7 20, p. 33.

      (21)  OL L 70, 2005 3 16, p. 1.

      (22)  OL L 125, 1996 5 23, p. 10.

      (23)  OL L 147, 2001 5 31, p. 1.

      (24)  OL L 354, 2008 12 31, p. 16.

      (25)  OL L 59, 2005 3 5, p. 40.

      (26)  OL L 8, 2003 1 14, p. 44.

      PRIEDAS

         Informacinių technologijų priemonių, naudojamų maisto saugos, gyvūnų sveikatos, gyvūnų gerovės ir augalų sveikatos srityse, 2012 m. darbo programa

      1.   ĮVADAS

      Šioje darbo programoje numatytos 2012 m. įgyvendinimo priemonės. Remiantis išdėstytais tikslais, toliau pateikiamas biudžeto lėšų paskirstymas ir pagrindiniai veiksmai:

                  —

                  vienai dotacijai (455 000 EUR) ir viešiesiems pirkimams (vykdoma tiesioginio centralizuoto valdymo būdu) (6 401 000 EUR).

            2.   JUNGTINIO VALDYMO BŪDU VYKDOMAS VEIKSMAS SUDARIUS SUSITARIMĄ SU OIE

      ĮNAŠAS, SKIRTAS GYVŪNŲ LIGŲ INFORMACIJOS SISTEMAI (ADIS) KURTI IR ĮGYVENDINTI

         Teisinis pagrindas

      Tarybos sprendimo 2009/470/EB 35 straipsnio 2 dalis

         Biudžeto eilutė

      17 04 02 01

         Apskaičiuotoji suma

      Nuo 380 000 iki 455 000 EUR
      Įnašas teikiamas remiantis rašytiniu susitarimu su OIE dėl įnašo.

         Įgyvendinančioji organizacija

      Pasaulinė gyvūnų sveikatos organizacija (OIE) yra tarpvyriausybinė organizacija, atsakinga už gyvūnų sveikatos gerinimą visame pasaulyje. Siekiant visame pasaulyje gerinti gyvūnų sveikatos padėtį ir taip mažinti gyvūnų ligų riziką ES, svarbu, kad sutaptų visų OIE šalių narių ir ES požiūris į gyvūnų sveikatą ir gerovę ir kad ES aktyviai prisidėtų prie OIE rengiamų konferencijų ir mokymo seminarų, siekdama viešinti Sąjungos gyvūnų sveikatos ir gerovės politiką.
      2010 m. birželio 7 d. Komisija ir OIE pasirašė ilgalaikį bendrąjį susitarimą, kuriuo nustatomi administraciniai ir finansiniai jų bendradarbiavimo susitarimai (pridedama) ir kuriuo tarptautinėms, regioninėms arba nacionalinėms programoms ir veiksmams, kuriuos administruoja OIE ir finansuoja arba bendrai finansuoja Europos Sąjunga, taikomas Europos Sąjungos ir tarptautinės organizacijos susitarimas dėl įnašo (Standartinis susitarimas dėl įnašo, angl. SCA).
      Pirmiau buvo atliktas nuodugnus ir išsamus OIE vertinimas taikant vadinamąjį keturių ramsčių metodą, po kurio paaiškėjo, kad OIE savo apskaitos, audito, vidaus kontrolės ir viešųjų pirkimų procedūroms taiko tokius standartus, kurie suteikia tokias pat garantijas, kaip tarptautiniu mastu pripažinti standartai.

         Bendras veiksmo tikslas ir paskirtis

      2012 m. pasibaigus dabartiniam ADIS bandomajam etapui ir patvirtinus sistemą, bus sukurta pirmoji ADIS versija, skirta naudoti panašiomis į lauko sąlygomis.
      3.   VIEŠIEJI PIRKIMAI

      3.1.   IT projektai, kuriais remiamas skubių pranešimų apie nesaugų maistą ir pašarus sistemos (RASFF) ir maisto priedų, su maistu besiliečiančių medžiagų, GMO, naujų maisto produktų, kvapiųjų medžiagų bei teiginių apie maistingumą ir sveikumą registrų veikimas

      Iš šio biudžeto finansuojamais veiksmais siekiama iki galo įgyvendinti ir techniškai prižiūrėti 2011 m. pradėtą taikyti Bendrosios skubaus įspėjimo sistemos IT taikomąją programą, skirtą naujausios versijos Skubių pranešimų apie nesaugų maistą ir pašarus sistemai, kurią taip pat pradėta taikyti 2011 m. Įvairiausioms Komisijos valdomoms įspėjimo sistemoms naudojant tą pačią IT platformą ir taikant minėtas sistemas galima lengviau keistis informacija, be to, jas lengviau administruoti IT požiūriu.
      Siekiant turėti informacijos apie neleistinas medžiagas ir remti RASFF, būtina techniškai prižiūrėti leidžiamų naudoti medžiagų (priedų, su maistu besiliečiančių medžiagų, naujų maisto produktų, genetiškai modifikuoto maisto ir pašarų, kvapiųjų medžiagų ir kt.) registrą.
      Numatyti veiksmai:

                  —

                  įnašas RASFF techninei priežiūrai ir kūrimui – 200 000 EUR,

                  —

                  papildomas RASFF sektoriaus taikomosios programos veikimo tobulinimas, įskaitant specifikacijas saitams su išorės sistemomis – 308 000 EUR,

                  —

                  leidžiamų naudoti su maistu besiliečiančių medžiagų (medžiagos, skirtos naudoti veikliosiose ir protingosiose žaliavose bei gaminiuose; antrinis perdirbimas), naujų maisto produktų, genetiškai modifikuoto maisto ir pašarų, GMO, maisto priedų ir kvapiųjų medžiagų registras – 200 000 EUR,

                  —

                  nauji maisto produktai – naujos registro versijos sukūrimas remiantis turima programine įranga – 100 000 EUR,

                  —

                  Sąjungos teiginių apie maistingumą ir sveikumą registro sudarymas – 82 000 EUR,

                  —

                  įnašas, skirtas IT sistemų saugumui, centrinės paramos grupės darbui, centrinei prieglobai ir centrinei IT įrangai, reikalingai viešų taikomųjų programų veikimui ir valdymui užtikrinti, tobulinti – 390 000 EUR.

         Teisinis pagrindas

      Reglamento (EB) Nr. 178/2002 50 straipsnio 1 dalis
      Reglamento (EB) Nr. 1829/2003 19 straipsnio 1 dalis
      Reglamento (EB) Nr. 1924/2006 28 straipsnis
      Reglamento (EB) Nr. 1334/2008 25 straipsnis
      Direktyvos 2001/18/EB 31 straipsnis
      Reglamento (EB) Nr. 258/97 4–8 straipsniai

         Biudžeto eilutė

      17 04 02 01. Suma – 1 280 000 EUR

         Orientacinis numatomų sudaryti sutarčių skaičius ir tipas

      Individualios vidinės (intra muros) nustatyto laikotarpio ir išteklių sutartys pagal galiojančias bendrąsias DIGIT sutartis, sudarytas surengus ESP-DESIS II ir (arba) SANCO/2010/A4/001 konkursus.
      Preliminarus individualiųjų sutarčių skaičius – trylika.

         Numatomų sutarčių dalykai (jei įmanoma)

      Informacinių technologijų sistemų kūrimas ir techninė priežiūra, įskaitant projektų valdymą, kokybės kontrolę, verslo analizę, programavimą ir dokumentavimą.

         Sutarčių pradžios orientacinis tvarkaraštis

      Sutartys turėtų būti pasirašytos iki 2012 m. pirmosios pusės pabaigos.

         Įgyvendinimas

      Tiesioginis valdymas.

         Individuali sutartis

      Individualios sutartys pagal galiojančias bendrąsias DIGIT sutartis, sudarytas surengus ESP-DESIS II konkursus ir (arba) pagal bendrąją sutartį SANCO/2010/A4/001.
      3.2.   Augalų apsaugos priemonių paramos IT projektai, EUROPHYT

      EUROPHYT – interneto taikomoji programa, skirta valstybėms narėms pranešti apie sulaikytas siuntas, neatitinkančias augalų sveikatos reikalavimų. Per posėdį su visų valstybių narių, besinaudojančių EUROPHYT, atstovais buvo priimtas sąsajos atnaujinimo planas. EUROPHYT naudoja centrinius ir taikomosios programos GRAS išteklius (šiuos išteklius reikia suteikti ir techniškai prižiūrėti). Šiuo metu kuriama augalų sveikatos importo reikalavimų duomenų bazė; ji bus baigta iki šių metų pabaigos.
      Iš šio biudžeto finansuojami veiksmai:

                  —

                  Bendrijos miško dauginamosios medžiagos sąrašo sudarymas – 100 000 EUR,

                  —

                  augalų sveikatos importo reikalavimų duomenų bazės sukūrimas ir jos priegloba – 100 000 EUR,

                  —

                  augalų apsaugos produktų paraiškų registravimas – 100 000 EUR,

                  —

                  visų augalų siuntų registro sukūrimas – 200 000 EUR,

                  —

                  duomenų rinkimas siekiant prižiūrėti Patvirtintos sėklinės bazės Bendrijos sąrašą – 25 000 EUR;

                  —

                  esamos EUROPHYT taikomosios programos plėtojimo techninė priežiūra – 100 000 EUR,

                  —

                  EUROPHYT taikomosios programos naudotojo sąsajos tobulinimas – 150 000 EUR,

                  —

                  EUROPHYT taikomosios programos priegloba – 50 000 EUR,

                  —

                  duomenų apie kenksmingų organizmų atsiradimo priežiūrą ir pranešimus apie juos pagal Tarybos direktyvą 2000/29/EB ir direktyvas 93/85/EEB, 98/57/EB ir 2007/33/EB, rinkimas – 60 000 EUR,

                  —

                  įnašas, skirtas IT centrinės paramos grupės darbui, centrinei prieglobai ir centrinei IT įrangai – 60 000 EUR,

                  —

                  įnašas, skirtas centrinei interneto svetainės grupei ir saugumui – 65 000 EUR.

         Teisinis pagrindas

      Direktyvos 2000/29/EB 2 straipsnio 1 dalies i punktas ir 21 straipsnio 6 dalis
      Direktyvos 69/464/EEB 10 straipsnis
      Direktyvos 93/85/EEB 1 straipsnio a punktas ir 2 straipsnis
      Direktyvos 98/57/EB 1 straipsnio a punktas ir 2 straipsnis
      Direktyvos 2007/33/EB 1, 4 ir 8 straipsniai
      Reglamento (EB) Nr. 882/2004 66 straipsnio 1 dalies c punktas ir 66 straipsnio 2 dalis ir
      Reglamento (EB) Nr. 1107/2009 76 straipsnio 1 dalies a punktas

         Biudžeto eilutė

      17 04 04 01. Suma – 1 010 000 EUR

         Orientacinis numatomų sudaryti sutarčių skaičius ir tipas

      Individualios vidinės (intra muros) nustatyto laikotarpio ir išteklių sutartys pagal galiojančias bendrąsias DIGIT sutartis, sudarytas paskelbus ESP-DESIS II konkursus.
      Preliminarus individualiųjų sutarčių skaičius – dešimt.

         Numatomų sutarčių dalykai (jei įmanoma)

      Informacinių technologijų sistemų kūrimas ir techninė priežiūra, įskaitant projektų valdymą, kokybės kontrolę, verslo analizę, programavimą ir dokumentavimą.

         Sutarčių pradžios orientacinis tvarkaraštis

      Sutartys turėtų būti pasirašytos iki 2012 m. pirmosios pusės pabaigos.

         Įgyvendinimas

      Tiesiogiai GD.

         Individuali sutartis

      Individualios sutartys pagal galiojančias bendrąsias DIGIT sutartis, sudarytas surengus ESP-DESIS II ir (arba) SANCO/2010/A4/001 konkursus.
      3.3.   IT projektai, kuriais remiamas bendrųjų žemės ūkio augalų, daržovių, vynmedžių ir sodo augalų veislių katalogų ir patvirtintos sėklinės bazės miško dauginamajai medžiagai gauti bendrijos sąrašo veikimas

      Bendrojo katalogo taikomoji programa padeda administruoti žemės ūkio augalų (Direktyva 2002/53/EB) ir daržovių (Direktyva 2002/55/EB) veislių, kurių sėkloms netaikomi jokie apribojimai dėl jų komercializacijos Europos Sąjungoje ir Norvegijoje bei Islandijoje, katalogus.
      Taikomoji programa taip pat skirta vynmedžių veislių katalogui (Direktyva 68/193/EEB), patvirtintos sėklinės bazės miško dauginamajai medžiagai gauti Bendrijos sąrašui (Direktyva 1999/105/EB) ir bendrajam sodo augalų veislių sąrašui (Direktyva 2008/90/EB).
      Duomenų bazė padeda Komisijai administruoti šiuos katalogus, o valstybėms narėms jais naudotis ir keistis duomenimis elektroniniu būdu su Komisija ir Leidinių biuru.
      2012 m. bus užtikrinta sistemos techninė priežiūra ir atnaujintos technologinės funkcijos, siekiant priderinti sistemą prie naujausių elektroninio skelbimo pokyčių.

         Teisinis pagrindas

      Direktyvos 68/193/EEB 5 straipsnio e dalis
      Direktyvos 2008/90/EB 76 straipsnis
      Direktyvos 1999/105/EB 11 straipsnio 1 dalis
      Direktyvos 2002/53/EB 17 straipsnio 1 dalis ir
      Direktyvos 2002/55/EB 17 straipsnio 1 dalis

         Biudžeto eilutė

      17 04 04 01. Suma – 50 000 EUR

         Orientacinis numatomų sudaryti sutarčių skaičius ir tipas

      Individualios vidinės (intra muros) nustatyto laikotarpio ir išteklių sutartys pagal galiojančias bendrąsias DIGIT sutartis, sudarytas paskelbus ESP-DESIS II konkursus ir (arba) pagal bendrąją sutartį SANCO/2010/A4/001.
      Preliminarus individualiųjų sutarčių skaičius – viena.

         Numatomų sutarčių dalykai (jei įmanoma)

      Informacinių technologijų sistemų kūrimas ir techninė priežiūra, įskaitant projektų valdymą, kokybės kontrolę, verslo analizę, programavimą ir dokumentavimą.

         Sutarčių pradžios orientacinis tvarkaraštis

      Sutartis turėtų būti pasirašyta iki 2012 m. pirmosios pusės pabaigos.

         Įgyvendinimas

      Tiesiogiai GD.

         Individuali sutartis

      Individualios sutartys pagal galiojančias bendrąsias DIGIT sutartis, sudarytas paskelbus ESP-DESIS II konkursus.
      3.4.   Pesticidų likučių duomenų bazė

      Reglamente (EB) Nr. 396/2005 nustatyta, kad sukuriama ir techniškai prižiūrima konsoliduota Bendrijos teisės aktų dėl pesticidų likučiams nustatytų didžiausios leidžiamosios koncentracijos (DLK) verčių duomenų bazė. Šiuo veiksmu siekiama įgyvendinti minėtas nuostatas techniškai prižiūrint ir tobulinant duomenų bazę, į kurią bus galima įvesti valstybių narių duomenis ir juos skelbti elektroniniu būdu nustačius Leidinių biuro eksportavimo formatą.

         Teisinis pagrindas

      Reglamento (EB) Nr. 396/2005 36 straipsnio 1 dalies a punktas.

         Biudžeto eilutė

      17 04 04 01. Suma – 120 000 EUR

         Orientacinis numatomų sudaryti sutarčių skaičius ir tipas

      Individualios vidinės (intra muros) nustatyto laikotarpio ir išteklių sutartys pagal esamas bendrąsias DIGIT sutartis, sudarytas paskelbus ESP-DESIS II konkursus ir (arba) pagal bendrąją sutartį SANCO/2010/A4/001.
      Preliminarus individualiųjų sutarčių skaičius – viena.

         Numatomų sutarčių dalykai (jei įmanoma)

      Informacinių technologijų sistemų kūrimas ir techninė priežiūra, įskaitant projektų valdymą, kokybės kontrolę, verslo analizę, programavimą ir dokumentavimą.

         Sutarčių pradžios orientacinis tvarkaraštis

      Sutartis turėtų būti pasirašyta iki 2012 m. pirmosios pusės pabaigos.

         Įgyvendinimas

      Tiesiogiai GD.

         Individuali sutartis

      Individualios sutartys pagal galiojančias bendrąsias DIGIT sutartis, sudarytas paskelbus ESP-DESIS II ir (arba) SANCO/2010/A4/001 konkursus.
      3.5.   IT projektai, kuriais remiamas Reglamento (EB) Nr. 882/2004, Tarybos direktyvos 96/23/EB, Reglamento (EB) Nr. 999/2001 ir Reglamento (EB) Nr. 1333/2008 įgyvendinimas

      Iš šio biudžeto finansuojami veiksmai: IT priemonių, kuriomis siekiama užtikrinti sėkmingą keleto naujų reikalavimų, keliamų valstybėms narėms ir Komisijai atliekant oficialią kontrolę pašarų ir maisto teisės aktų srityje ir (arba) įgyvendinant tam tikrus teisiniu pagrindu nustatytus maisto ir pašarų kontrolės srities poreikius arba įsipareigojimus, sukūrimas ir techninė priežiūra.
      Veiksmai yra susiję su duomenų bazių, skirtų duomenims apie nacionalinius kontrolės planus ir oficialios kontrolės rezultatus rinkti, tobulinimu ir jų pajėgumo didinimu, kad Komisija galėtų patikrinti jų atitiktį ir stebėti pokyčius laikui bėgant; jie taip pat susiję su interneto sistemų, skirtų valstybių narių ir (arba) Komisijos pateiktiems duomenims apie nacionalinius kontrolės planus ir oficialios kontrolės rezultatus fiksuoti, kūrimu.
      Veiksmai:

                  —

                  duomenų bazių, skirtų galvijų spongiforminės encefalopatijos epidemiologinei priežiūrai (Reglamento (EB) Nr. 999/2001 6 straipsnio 4 dalis), bendrai maisto priedų leidimų suteikimo procedūrai (Reglamento (EB) Nr. 1333/2008), likučių stebėsenos planams (Direktyva 96/23/EB 8 straipsnis) ir kiekybiniams rezultatams, t. y. tokios stebėsenos ataskaitoms, įgyvendinimas, eksploatacija ir techninė priežiūra – 150 000 EUR,

                  —

                  IT sistemos nuolatinis vystymas ir susijusios infrastruktūros, kuri leis dalytis Komisijos sukauptais duomenimis apie tai, kaip valstybės narės ir trečiosios šalys užtikrina pašarus ir maistą reglamentuojančių teisės aktų vykdymą, įskaitant Maisto ir veterinarijos tarnybos sukauptą informaciją, taip pat tvirtinti ir stebėti šiuos duomenis, techninė priežiūra bei tobulinimas. Naudojantis tokia IT priemone turėtų būti įmanoma sudaryti šalių profilius, kuriais remiantis būtų lengviau vertinti kompetentingų institucijų pateiktus kontrolės planus – 122 000 EUR,

                  —

                  visapusiškos saugios sistemos, kurios paskirtis – administruoti ir planuoti Sąjungos patikrinimus pagal Reglamentą (EB) Nr. 882/2004, tvarkyti ir saugoti audito ataskaitas bei susijusius dokumentus, taip pat tolesnius veiksmus, susijusius su rekomendacijomis po tokių patikrinimų, įgyvendinimas ir techninė priežiūra – 220 000 EUR,

                  —

                  įnašas IT sistemų saugumui didinti, centrinės paramos grupės darbui ir centrinės IT įrangos, reikalingos, kad būtų įgyvendintos visos su pirmiau minėtais veiksmais susijusios sistemos, veikimui gerinti – 195 000 EUR.

         Teisinis pagrindas

      Direktyvos 96/23/EB 8 straipsnis
      Reglamento (EB) Nr. 999/2001 6 straipsnio 4 dalis
      Reglamento (EB) Nr. 1333/2008 10 straipsnis
      Reglamento (EB) Nr. 882/2004 66 straipsnio 1 dalies c punktas ir 66 straipsnio 2 dalis

         Biudžeto eilutė

      17 04 07 01. Suma – 687 000 EUR.

         Orientacinis numatomų sudaryti sutarčių skaičius ir tipas

      Individualios vidinės (intra muros) nustatyto laikotarpio ir išteklių sutartys pagal esamas bendrąsias DIGIT sutartis, sudarytas paskelbus ESP-DESIS II, ITSS II konkursus, ir pagal bendrąją sutartį SANCO/2010/A4/001.
      Preliminarus individualiųjų sutarčių skaičius – septynios.

         Numatomų sutarčių dalykai (jei įmanoma)

      Informacinių technologijų sistemų kūrimas ir techninė priežiūra, įskaitant projektų valdymą, kokybės kontrolę, verslo analizę, programavimą ir dokumentavimą.

         Sutarčių pradžios orientacinis tvarkaraštis

      Sutartys turėtų būti pasirašytos iki 2012 m. pirmosios pusės pabaigos.

         Įgyvendinimas

      Tiesiogiai GD.

         Individuali sutartis

      Individualios sutartys pagal galiojančias bendrąsias DIGIT sutartis, sudarytas paskelbus ESP-DESIS II, ITSS II ir SANCO/2010/A4/001 konkursus.
      3.6.   Pranešimų apie gyvūnų ligas sistema (ADNS)

      Iš šio biudžeto finansuojamais veiksmais siekiama iki galo įgyvendinti ir techniškai prižiūrėti Pranešimų apie gyvūnų sveikatą sistemą.
      Numatyti veiksmai:

                  —

                  įnašas ADNS techninės priežiūros vystymui – 150 000 EUR,

                  —

                  papildomas protrūkių žemėlapių, peržiūrimų žemėlapių ir žemėlapių, kuriuos galima keisti internete, veikimo ir duomenų kokybės tobulinimas – 100 000 EUR,

                  —

                  prieglobos paslaugos, skirtos užtikrinti, kad taikomosios programos būtų prieinamos – 78 000 EUR,

                  —

                  įnašas, skirtas IT sistemų saugumui didinti, centrinės paramos grupės darbui, centrinės prieglobos ir centrinės IT įrangos, reikalingos, kad veiktų ir būtų tvarkomos viešai prieinamos taikomosios programos, veikimui gerinti – 255 000 EUR.

         Teisinis pagrindas

      Tarybos sprendimo 2009/470/EB 35 ir 36 straipsniai

         Biudžeto eilutė

      17 04 02 01. Suma – 583 000 EUR.

         Orientacinis numatomų sudaryti sutarčių skaičius ir tipas

      Individualios vidinės (intra muros) nustatyto laikotarpio ir išteklių sutartys pagal esamas bendrąsias DIGIT sutartis, sudarytas pagal ESP-DESIS II konkursus ir (arba) pagal bendrąją sutartį SANCO/2010/A4/001.
      Preliminarus individualiųjų sutarčių skaičius – keturios.

         Numatomų sutarčių dalykai (jei įmanoma)

      Informacinių technologijų sistemų kūrimas ir techninė priežiūra, įskaitant projektų valdymą, kokybės kontrolę, verslo analizę, programavimą ir dokumentavimą.

         Sutarčių pradžios orientacinis tvarkaraštis

      Sutartys turėtų būti pasirašytos iki 2012 m. pirmosios pusės pabaigos.

         Įgyvendinimas

      Tiesiogiai GD.

         Individuali sutartis

      Individualios sutartys pagal galiojančias bendrąsias DIGIT sutartis, sudarytas surengus ESP-DESIS II ir (arba) SANCO/2010/A4/001 konkursus.
      3.7.   Informacijos apie gyvūnų ligas sistema (ADIS)

      Iš šio biudžeto finansuojamais veiksmais siekiama sukurti Informacijos apie gyvūnų ligas sistemos sąsają ir įgyvendinti šią sistemą.
      Numatyti veiksmai:

                  —

                  įnašas, skirtas IT sistemų saugumui, centrinės paramos grupės darbui, centrinės prieglobos ir centrinės IT įrangos, reikalingos, kad veiktų ir būtų tvarkomos viešai prieinamos taikomosios programos, veikimui remti – 75 000 EUR.

         Teisinis pagrindas

      Tarybos sprendimo 2009/470/EB 35 ir 36 straipsniai

         Biudžeto eilutė

      17 04 02 01. Suma – 75 000 EUR.

         Orientacinis numatomų sudaryti sutarčių skaičius ir tipas

      Individualios vidinės (intra muros) nustatyto laikotarpio ir išteklių sutartys pagal esamas bendrąsias DIGIT sutartis, sudarytas surengus ESP-DESIS II konkursus ir (arba) pagal bendrąją sutartį SANCO/2010/A4/001.
      Preliminarus individualiųjų sutarčių skaičius – viena.

         Numatomų sutarčių dalykai (jei įmanoma)

      Informacinių technologijų sistemų kūrimas ir techninė priežiūra, įskaitant projektų valdymą, kokybės kontrolę, verslo analizę, programavimą ir dokumentavimą.

         Sutarčių pradžios orientacinis tvarkaraštis

      Sutartis turėtų būti pasirašyta iki 2012 m. pirmosios pusės pabaigos.

         Įgyvendinimas

      Tiesiogiai GD.

         Individuali sutartis

      Individuali sutartis pagal galiojančias bendrąsias DIGIT sutartis, sudarytas surengus ESP-DESIS II ir (arba) SANCO/2010/A4/001 konkursus.
      3.8.   Prekybos kontrolės ir kvalifikuotos pagalbos sistema (TRACES)

      Iš šio biudžeto finansuojamais veiksmais siekiama tobulinti, techniškai prižiūrėti ir remti TRACES sistemą ir sukurti prieigą prie jos.
      Numatyti veiksmai:

                  —

                  2 380 000 EUR integruotos kompiuterinės veterinarijos sistemos TRACES (prekybos kontrolės ir ekspertizių sistema) prieglobai, valdymui ir eksploatavimui, logistiniam TRACES naudotojų aprūpinimui, paramai tarnybų centrinėms įstaigoms, ryšiams, svetainei, saugumui, programinės įrangos licencijų įsigijimui (priežiūrai ir aprūpinimui), elektroniniam parašui ir taikomosios programos prieglobai,

                  —

                  80 000 EUR Pasikeitimo galvijų identifikavimo duomenimis sistemai remti.

         Teisinis pagrindas

      Tarybos sprendimo 2009/470/EB 36 straipsnio 2 dalis

         Biudžeto eilutė

      17 04 02 01. Suma – 2 460 000 EUR.

         Orientacinis numatomų sudaryti sutarčių skaičius ir tipas

      Individualios vidinės (intra muros) nustatyto laikotarpio ir išteklių sutartys pagal esamas bendrąsias DIGIT sutartis, sudarytas surengus ESP-DESIS II konkursus ir (arba) pagal bendrąją sutartį SANCO/2010/A4/001.
      Preliminarus individualiųjų sutarčių skaičius – penkiolika.
      Vienas susitarimo memorandumas su DIGIT dėl prieglobos.

         Numatomų sutarčių dalykai (jei įmanoma)

      Informacinių technologijų sistemų kūrimas ir techninė priežiūra, įskaitant projektų valdymą, kokybės kontrolę, verslo analizę, programavimą ir dokumentavimą.

         Sutarčių pradžios orientacinis tvarkaraštis

      Sutartys turėtų būti pasirašytos iki 2012 m. pirmosios pusės pabaigos.

         Įgyvendinimas

      Tiesiogiai GD.

         Individuali sutartis

      Individualios sutartys pagal galiojančias bendrąsias DIGIT sutartis, sudarytas surengus ESP-DESIS II ir (arba) SANCO/2010/A4/001 konkursus.
      3.9.   Duomenų likvidavimo ir kontrolės programoms rinkimas

      Numatyti veiksmai:

                  —

                  136 000 EUR duomenims apie paraiškas dėl likvidavimo ir stebėsenos programų, ataskaitoms bei prašymams atlyginti su patvirtintomis programomis susijusias išlaidas pagal Sprendimo 2009/470/EB 27 straipsnį rinkti ir tvarkyti.

         Teisinis pagrindas

      Tarybos sprendimo 2009/470/EB 27 straipsnis.

         Biudžeto eilutė

      17 04 02 01. Suma – 136 000 EUR.

         Orientacinis numatomų sudaryti sutarčių skaičius ir tipas

      Individualios vidinės (intra muros) nustatyto laikotarpio ir išteklių sutartys pagal esamas bendrąsias DIGIT sutartis, sudarytas surengus ESP-DESIS II konkursus ir (arba) pagal bendrąją sutartį SANCO/2010/A4/001.
      Preliminarus individualiųjų sutarčių skaičius – dvi.

         Numatomų sutarčių dalykai (jei įmanoma)

      Informacinių technologijų sistemų kūrimas ir techninė priežiūra, įskaitant projektų valdymą, kokybės kontrolę, verslo analizę, programavimą ir dokumentavimą.

         Sutarčių pradžios orientacinis tvarkaraštis

      Sutartys turėtų būti pasirašytos iki 2012 m. pirmosios pusės pabaigos.

         Įgyvendinimas

      Tiesiogiai GD.

         Individuali sutartis

      Individualios sutartys pagal galiojančias bendrąsias DIGIT sutartis, sudarytas surengus ESP-DESIS II ir (arba) SANCO/2010/A4/001 konkursus.
      4.   SUVESTINĖ

                  Nr.

                  Pavadinimas

                  Biudžeto eilutė

                  Apskaičiuotas sutarčių skaičius

                  Teisinis pagrindas

                  Suma (EUR)

                  1.

                  Įnašas, skirtas gyvūnų ligų informacijos sistemai (ADIS) kurti ir įgyvendinti

                  17 04 02 01

                  1

                  Sprendimo 2009/470/EB 35 straipsnio 2 dalis

                  455 000

                  2.

                  IT projektas, kuriuo remiamas skubių pranešimų apie nesaugų maistą ir pašarus sistemos (RASFF), maisto priedų, kvapiųjų medžiagų, su maistu besiliečiančių medžiagų, GMO ir naujų maisto produktų registro veikimas

                  17 04 02 01

                  13

                  Reglamentai (EB) Nr. 178/2002, (EB) Nr. 1924/2006, (EB) Nr. 1829/2003 ir (EB) Nr. 1334/2008, direktyvos 2001/18/EB ir Reglamento (EB) Nr. 258/97

                  1 280 000

                  3.

                  Augalų sveikatos priemonių paramos IT projektai, EUROPHYT

                  17 04 04 01

                  10

                  Direktyvos 2000/29/EB, 69/464/EEB, 93/85/EEB, 98/57/EB ir 2007/33/EB, reglamentai (EB) Nr. 882/2004 ir (EB) Nr. 1107/2009

                  1 010 000

                  4.

                  IT projektai, kuriais remiamas bendrųjų žemės ūkio augalų, daržovių ir vynmedžių veislių katalogų, bendrojo sodo augalų veislių sąrašo ir patvirtintos sėklinės bazės miško dauginamajai medžiagai gauti bendrijos sąrašo veikimas

                  17 04 04 01

                  1

                  Direktyvos 68/193/EEB, 2008/90/EB, 1999/105/EB, 2002/53/EB ir 2002/55/EB

                  50 000

                  5.

                  Pesticidų likučių duomenų bazė

                  17 04 04 01

                  1

                  Reglamentas (EB) Nr. 396/2005

                  120 000

                  6.

                  IT projektai, kuriais remiamas Reglamento (EB) Nr. 882/2004, Tarybos direktyvos 96/23/EB, Reglamento (EB) Nr. 999/2001 ir Reglamento (EB) Nr. 1333/2008 įgyvendinimas

                  17 04 07 01

                  7

                  Reglamentas (EB) Nr. 882/2004, Tarybos direktyva 96/23/EB, Reglamentas (EB) Nr. 999/2001 ir Reglamentas (EB) Nr. 1333/2008

                  687 000

                  7.

                  Pranešimų apie gyvūnų ligas sistema (ADNS)

                  17 04 02 01

                  4

                  Tarybos sprendimo 2009/470/EB 35 straipsnio 2 dalis

                  583 000

                  8.

                  ADIS

                  17 04 02 01

                  1

                  Tarybos sprendimo 2009/470/EB 35 straipsnio 2 dalis

                  75 000

                  9.

                  Prekybos kontrolės ir kvalifikuotos pagalbos sistema (TRACES)

                  17 04 02 01

                  15

                  Tarybos sprendimo 2009/470/EB 36 straipsnio 2 dalis

                  2 460 000

                  10.

                  Gyvūnų sveikatos tyrimai

                  17 04 02 01

                  2

                  Tarybos sprendimo 2009/470/EB 27 straipsnis

                  136 000

                  IŠ VISO

                  55

                  6 856 000


24.11.2016

               LT

               Europos Sąjungos oficialusis leidinys

               C 436/47

         P7_TA(2013)0456
   Tarpinstitucinis susitarimas dėl bendradarbiavimo biudžeto klausimais ir patikimo finansų valdymo
   2013 m. lapkričio 19 d. Europos Parlamento sprendimas dėl Tarpinstitucinio Europos Parlamento, Tarybos ir Komisijos susitarimo dėl biudžetinės drausmės, bendradarbiavimo biudžeto klausimais ir patikimo finansų valdymo sudarymo (2011/2152(ACI))
   (2016/C 436/10)

      Europos Parlamentas,

               —

               atsižvelgdamas į Tarpinstitucinio Europos Parlamento, Tarybos ir Komisijos susitarimo dėl biudžetinės drausmės, bendradarbiavimo biudžeto klausimais ir patikimo finansų valdymo projektą,

               —

               atsižvelgdamas į Sutarties dėl Europos Sąjungos veikimo (SESV) 310, 311, 312 ir 323 straipsnius,

               —

               atsižvelgdamas į savo 2012 m. spalio 23 d. rezoliuciją siekiant teigiamos 2014–2020 m. daugiametės finansinės programos patvirtinimo procedūros baigties (1),

               —

               atsižvelgdamas į 2013 m. vasario 8 d. vykusio Europos Vadovų Tarybos susitikimo išvadas,

               —

               atsižvelgdamas į savo 2013 m. kovo 13 d. rezoliuciją dėl Europos Vadovų Tarybos vasario 7–8 d. susitikimo išvadų dėl daugiametės finansinės programos (2),

               —

               atsižvelgdamas į Europos Vadovų Tarybos susitikimo išvadas, priimtas 2013 m. birželio 28 d.,

               —

               atsižvelgdamas į savo 2013 m. liepos 3 d. rezoliuciją dėl politinio susitarimo dėl 2014–2020 m. daugiametės finansinės programos (3),

               —

               atsižvelgdamas į Darbo tvarkos taisyklių 127 straipsnio 1 dalį,

               —

               atsižvelgdamas į Konstitucinių reikalų komiteto pranešimą ir į Biudžeto komiteto nuomonę (A7-0337/2013),

               A.

               kadangi Europos Parlamentas, Tarybai pirmininkavusi Airija ir Komisija 2013 m. birželio 27 d. pasiekė aukščiausiojo politinio lygio susitarimą dėl 2014–2020 m. daugiametės finansinės programos (DFP) ir naujojo tarpinstitucinio susitarimo;

               B.

               kadangi pirmą kartą panaudotos naujosios Lisabonos sutartimi numatytos nuostatos, susijusios su DFP, visų pirma nuostatos, kuriomis didesnis vaidmuo ir prerogatyvos suteikiami Europos Parlamentui;

               C.

               kadangi atsižvelgiant į DFP dera priimti tarpinstitucinį susitarimą, kuriuo būtų siekiama užtikrinti biudžetinę drausmę, pagerinti metinės biudžetinės procedūros veikimą ir institucijų bendradarbiavimą biudžeto klausimais;

               1.

               pritaria politiniam susitarimui, pasiektam dėl 2014–2020 m. DFP ir naujojo tarpinstitucinio susitarimo; yra pasiryžęs vykdant būsimas biudžeto procedūras iki galo išnaudoti naujai nustatytas priemones, ypač susijusias su lankstumu;

               2.

               pabrėžia, kad ir Taryboje, ir tarpinstituciniu lygmeniu vykęs ilgas ir daug pastangų pareikalavęs derybų procesas ir jo rezultatas rodo, kad buvo netinkamai įgyvendintos naujos Lisabonos sutartimi numatytos nuostatos dėl DFP, ypač susijusios su svarbesniu vaidmeniu ir didesnėmis prerogatyvomis, kurie šiomis nuostatomis suteikti Europos Parlamentui;

               3.

               nepritaria Tarybos derybų strategijai, pagal kurią derybininkai buvo suvaržyti 2013 m. vasario 8 d. Europos Vadovų Tarybos susitikimo išvadų keliant klausimus, spręstinus remiantis įprasta teisėkūros procedūra, kaip antai detalūs lėšų skyrimo kriterijai, finansiniai paketai pagal programas ar lėšų gavėjus, ir savo nuožiūra skiriami finansiniai asignavimai, kuriais koreguojamos nacionalinės įplaukos iš Sąjungos biudžeto, nes dėl to buvo užkirstas kelias abiem teisės aktų leidybos institucijoms tinkamai derėtis;

               4.

               be to, apgailestauja, kad per pastaruosius kelerius metus vykdytas aktyvus EP delegacijos ir besikeičiančių Tarybai pirmininkavusių šalių bendravimas ir susitikimai neturėjo jokios įtakos derybų esmei, tvarkaraščiui ar turiniui, taip pat Tarybos pozicijai, įskaitant dėl poreikio atskirti susitarimo dėl DFP teisėkūros aspektus nuo biudžeto aspektų;

               5.

               daro išvadą, kad, atsižvelgiant į SESV 312 straipsnio 5 dalį, ateityje reikėtų nustatyti alternatyvią darbo tvarką, skirtą DFP priėmimui palengvinti, užtikrinant, kad būtų visiškai paisoma pagal SESV Parlamentui suteiktų teisėkūros ir biudžetinių įgaliojimų, kad Taryba derybose iš tiesų aptartų taip pat ir visas su DFP susijusias programų teisinio pagrindo dalis ir kad Europos Vadovų Taryba liautųsi veikusi kaip teisės aktų leidėjas, nes tai pažeidžia SESV nuostatas;

               6.

               ragina Biudžeto komitetą, bendradarbiaujant su Konstitucinių reikalų komitetu, padaryti reikiamas išvadas ir laiku, prieš 2016 m. po rinkimų rengiamą peržiūrą, pateikti naujus pasiūlymus dėl DFP derybų sąlygų siekiant užtikrinti demokratišką ir skaidrų viso biudžeto sudarymo proceso pobūdį;

               7.

               pritaria toliau pateikiamo susitarimo sudarymui;

               8.

               paveda Pirmininkui pasirašyti susitarimą su Tarybos Pirmininku ir Komisijos Pirmininku ir pasirūpinti, kad jis būtų paskelbtas Europos Sąjungos oficialiajame leidinyje;

               9.

               paveda Pirmininkui perduoti šį sprendimą ir jo priedą Tarybai ir Komisijai susipažinti.

      (1)  Priimti tekstai, P7_TA(2012)0360.

      (2)  Priimti tekstai, P7_TA(2013)0078.

      (3)  Priimti tekstai, P7_TA(2013)0304.

      PRIEDAS

         Tarpinstitucinis Europos Parlamento, Tarybos ir Komisijos susitarimas dėl biudžetinės drausmės, bendradarbiavimo biudžeto klausimais ir patikimo finansų valdymo

         (Šio priedo tekstas čia nepateikiamas, nes jis atitinka tarpinstitucinį susitarimą, paskelbtą OL C 373, p. 1 2013 m. gruodžio 20 d..)


title: 2003 m. birželio 18 d. Tarybos sprendimas, dėl Ekonomikos ir finansų komiteto įstatų pakeitimo

text:
Svarbus teisinis pranešimas

|

32003D0476

Oficialusis leidinys L 158 , 27/06/2003 p. 0058 - 0060

		Tarybos sprendimas2003 m. birželio 18 d.dėl Ekonomikos ir finansų komiteto įstatų pakeitimo(2003/476/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 209 straipsnį,atsižvelgdama į Komisijos nuomonę [1],kadangi:(1) 1999 m. sausio 1 d. pagal Sutarties 114 straipsnio 2 dalį buvo įkurtas Ekonomikos ir finansų komitetas,(2) 1998 m. gruodžio 21 d. Taryba priėmė Sprendimą 98/743/EB dėl išsamių Ekonomikos ir finansų komiteto sudarymo nuostatų [2];(3) 1998 m. gruodžio 31 d. Taryba priėmė Sprendimą 1999/8/EB priimantį Ekonomikos ir finansų komiteto įstatus [3]; šie įstatai iki šiol leido Komitetui tinkamai veikti;(4) po valstybių ar Vyriausybių vadovų sprendimo, priimto 2002 m. gruodžio mėnesį Europos Vadovų Tarybos susitikime Kopenhagoje, 2003 m. balandžio 16 d. 10 naujų narių pasirašė Stojimo į Europos Sąjungą sutartį ir turi tapti jos narėmis 2004 m. gegužės 1 d.;(5) įvykus plėtrai, Ekonomikos ir finansų komitetas turi ir toliau veiksmingai dirbti;(6) svarbu išsaugoti tuos elementus, kurie leido Komitetui dirbti veiksmingai;(7) tam reikia pakoreguoti Komiteto darbo metodus;(8) šis koregavimas susijęs su centrinių bankų dalyvavimu; svarbu išlaikyti jų patirtį ir analitinį įžvalgumą bei užtikrinti, kad jie ir toliau dalyvautų sprendžiant klausimus, už kuriuos jie yra atsakingi;(9) dėl Ekonomikos ir finansų komiteto įstatai turi būti pakeisti,NUSPRENDĖ:1 straipsnisSprendimo 1999/8/EB priede pateikti Ekonomikos ir finansų komiteto įstatai pakeičiami taip, kaip pateikta šio sprendimo priede.2 straipsnisŠis sprendimas skelbiamas Europos Sąjungos oficialiajame leidinyje.Jis įsigalioja nuo 2003 m. liepos 1 d.Priimta Liuksemburge, 2003 m. birželio 18 d.Tarybos varduPirmininkasG. Drys[1] 2003 m. gegužės 21 d. pateikta nuomonė (dar nepaskelbta Oficialiajame leidinyje).[2] OL L 358, 1998 12 31, p. 109.[3] OL L 5, 1999 1 9, p. 71.--------------------------------------------------PRIEDAS"PRIEDASEKONOMIKOS IR FINANSŲ KOMITETO ĮSTATAI1 straipsnisEkonomikos ir finansų komitetas (toliau - Komitetas) vykdo užduotis, numatytas Europos bendrijos steigimo sutarties 114 straipsnio 2 ir 4 dalyse.2 straipsnisKomitetas gali, inter alia:- konsultuoti procedūroje, kurios metu priimami sprendimai, susiję su valiutų kurso mechanizmu trečiajame Ekonominės ir pinigų sąjungos etape,- nepažeisdamas Sutarties 207 straipsnio, ruošti Tarybos patikrinimus dėl euro kurso plėtros,- parengti sistemą, kuri leistų bendravimą tarp Tarybos ir Europos centrinio banko (ECB) organizuoti ir palaikyti ministerijų, nacionalinių centrinių bankų, Komisijos ir ECB vyresniųjų pareigūnų lygmenyje.3 straipsnisAtlikdami pareigas Komiteto nariai ir pakaitiniai nariai vadovaujasi bendraisiais Bendrijos interesais.4 straipsnisVyksta dviejų sudėčių Komiteto susirinkimai: arba dalyvaujant išrinktiems administracijų, nacionalinių centrinių bankų, Komisijos ir ECB nariams, arba administracijų, Komisijos ir ECB nariams. Visos sudėties Komitetas reguliariai patikslina klausimų, kuriuos sprendžiant susirinkime turi dalyvauti nacionalinių centrinių bankų nariai, sąrašą.5 straipsnisKai reikia balsuoti, nuomonės, ataskaitos ar pranešimai priimami narių balsų dauguma. Kiekvienas Komiteto narys turi vieną balsą. Tačiau, kai patarimas ar nuomonė pareiškiama klausimais, dėl kurių sprendimą Taryba gali priimti vėliau, centrinių bankų nariai, kai jų yra, ir Komisijos nariai gali dalyvauti visose diskusijose, bet nedalyvauja balsavime. Komitetas taip pat praneša apie mažumos arba priešingas nuomones, išreikštas diskusijos metu.6 straipsnisKomitetas iš savo narių dvejų metų kadencijai narių balsų dauguma išrenka pirmininką. Dvejų metų kadencija atnaujinama. Pirmininkas renkamas iš narių, kurie yra vyresnieji nacionalinių administracijų pareigūnai. Pirmininkas perduoda balsavimo teisę savo pakaitiniam nariui.7 straipsnisKai pirmininkas negali atlikti savo pareigų, jį pakeičia Komiteto pirmininko pavaduotojas, renkamas pagal tas pačias taisykles.8 straipsnisJei Komitetas nenusprendžia kitaip, pakaitiniai nariai gali lankyti Komiteto susirinkimus. Jie nebalsuoja. Jei Komitetas nenusprendžia kitaip, jie nedalyvauja diskusijose.Narys, kuris negali atvykti į Komiteto susirinkimą, gali perduoti savo pareigas vienam iš pakaitinių narių. Jis/ji taip pat gali perduoti jas kitam nariui. Prieš susirinkimą pirmininkas ir sekretorius turi būti informuojami raštu. Išimtiniais atvejais pirmininkas gali sutikti dėl kitos tvarkos.9 straipsnisKomitetas pakaitiniams nariams, pakomitečiams ar darbo grupėms gali pavesti konkrečių klausimų nagrinėjimą. Tokiais atvejais pirmininkauja Komiteto narys arba pakaitinis narys, kurį skiria Komitetas. Komiteto nariai, jo pakaitiniai nariai ir pakomitečiai ar darbo grupės gali kreiptis pagalbos į ekspertus.10 straipsnisKomitetas sušaukiamas pirmininko iniciatyva arba Tarybos, Komisijos ar mažiausiai keturių Komiteto narių prašymu.11 straipsnisKomitetui dažniausiai atstovauja pirmininkas; Komitetas gali paskirti pirmininką teikti ataskaitas apie diskusijas ir pristatyti žodinius komentarus apie Komiteto parengtas nuomones ir pranešimus. Pirmininkas yra atsakingas už Komiteto ryšių palaikymą su Europos Parlamentu.12 straipsnisKomiteto veikla yra konfidenciali. Ta pati taisyklė taikoma jos pakaitinių narių, pakomitečių ar darbo grupių veiklai.13 straipsnisKomitetui padeda sekretoriatas, kuriam vadovauja sekretorius. Sekretorių ir sekretoriatui reikiamą personalą skiria Komisija. Komisija, pasitarusi su Komitetu, skiria sekretorių. Vykdydami savo įsipareigojimus Komitetui, sekretorius ir jo personalas veikia pagal Komiteto nurodymus.Komiteto išlaidos įtraukiamos į Komisijos sąmatas.14 straipsnisKomitetas priima savo procedūrinę tvarką."--------------------------------------------------


title: 1990 m. balandžio 2 d. Tarybos sprendimas dėl Europos ekonominės bendrijos pritarimo EBPO sprendimui/rekomendacijai dėl pavojingų atliekų gabenimo per sienas kontrolės

text:
Svarbus teisinis pranešimas

|

31990D0170

Oficialusis leidinys L 092 , 07/04/1990 p. 0052 - 0053 specialusis leidimas suomių kalba: skyrius 15 tomas 9 p. 0195  specialusis leidimas švedų kalba: skyrius 15 tomas 9 p. 0195

		Tarybos sprendimas1990 m. balandžio 2 d.dėl Europos ekonominės bendrijos pritarimo EBPO sprendimui/rekomendacijai dėl pavojingų atliekų gabenimo per sienas kontrolės(90/170/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač į jos 130s straipsnį,atsižvelgdama į Komisijos pasiūlymą,atsižvelgdama į Europos Parlamento nuomonę [1],atsižvelgdama į Ekonomikos ir socialinių reikalų komiteto nuomonę [2],kadangi Ekonominio bendradarbiavimo ir plėtros organizacijos (EBPO) Aplinkos komitetas perdavė tos organizacijos Tarybai spendimo/rekomendacijos projektą, rekomenduojantį, inter alia, ratifikuoti ir sparčiai taikyti kai kurių EPBO valstybių narių ir Bendrijos 1989 m. kovo 22 d. pasirašytą Bazelio konvenciją dėl pavojingų atliekų gabenimo per sienas kontrolės ir jų laidojimo,kadangi šiuo sprendimu/rekomendacija siekiama, inter alia, įpareigoti valstybes nares sustiprinti per sienas gabenamų pavojingų atliekų kontrolę;kadangi Bazelio konvencijos ir minėtojo sprendimo/rekomendacijos tam tikra reguliuojama sritis priklauso Bendrijos kompetencijai;kadangi šį sprendimą/rekomendaciją Bendrija turėtų patvirtinti būsimame EPBO Tarybos posėdyje,NUSPRENDĖ:Vienintelis straipsnisEBPO Tarybos sprendimas/rekomendacija dėl pavojingų atliekų gabenimo per sienas kontrolės patvirtinama Europos ekonominės bendrijos vardu kiek tai susiję su klausimais, patenkančiais į jos jurisdikciją.EPBO sprendimo/rekomendacijos tekstas pridedamas.Priimta Liuksemburge, 1990 m. balandžio 2 d.Tarybos varduPirmininkasG. Collins[1] OL C 68, 1990 3 19.[2] Nuomonė pareikšta 1990 m. vasario 28 d. (dar nepaskelbta Oficialiajame leidinyje).--------------------------------------------------PRIEDASTARYBOS REKOMENDACIJOS DĖL PAVOJINGŲ ATLIEKŲ GABENIMO PER SIENAS KONTROLĖS PROJEKTASTARYBA,atsižvelgdama į 1960 m. gruodžio 14 d. Konvencijos dėl Ekonominio bendradarbiavimo ir plėtros organizacijos 5a ir 5 b straipsnius,atsižvelgdama į 1984 m. vasario 1 d. Tarybos sprendimą ir rekomendaciją dėl pavojingų atliekų gabenimo per sienas (C(83) 180 galutinis),atsižvelgdama į 1986 m. birželio 5 d. Tarybos sprendimą/rekomendaciją dėl pavojingų atliekų išvežimo iš EPBO teritorijos (C(86) 64 galutinis),atsižvelgdama į 1988 m. gegužės 27 d. Tarybos sprendimą dėl pavojingų atliekų gabenimo per sienas (C(88) 90 galutinis),atsižvelgdama į 1989 m. kovo 22 d. Bazelyje priimtą Konvenciją dėl pavojingų atliekų gabenimo per sienas kontrolės ir jų laidojimo,atsižvelgdama į įgaliotųjų atstovų konferencijos baigiamojo dokumento, skirto visuotiniam susitarimui dėl pavojingųjų atliekų gabenimo per sienas kontrolės, rezoliuciją Nr. 4 dėl valstybių narių atsakomybės už Bazelio konvencijos įgyvendinimą,sveikindama pasaulines pastangas sukurti pavojingųjų atliekų gabenimo per sienas kontrolės sistemą,manydama, kad kuo greičiau reikia imtis veiksmų, jog būtų įgyvendinti aukščiau minėtuose dokumentuose nurodyti principai;Aplinkos komiteto pasiūlymu:I. NUSPRENDŽIA, kad valstybės narės nepažeisdamos Sprendimo/rekomendacijos C(86)64 (galutinis) I dalies nuostatų, imsis reikalingų veiksmų uždraudžiant pavojingų atliekų išvežimą į bet kurią šalį, kuri draudžia įvežti tokias atliekas ir jas ten laidoti;II. REKOMENDUOJA valstybėms narėms imtis reikiamų veiksmų, kad jos kuo greičiau pasirašytų ir ratifikuotų Bazelio konvenciją pagal atitinkamas nacionalines procedūras;III. REKOMENDUOJA valstybėms narėms imtis reikiamų veiksmų suteikiant techninę paramą ir mokymus atliekų tvarkymo srityje toms šalims, kurioms reikia tokios paramos;IV. REKOMENDUOJA valstybėms narėms ir toliau bendradarbiauti derinant informavimo sistemas ir procedūras, skirtas pavojingųjų atliekų gabenimo per sienas tarpusavio kontrolei.--------------------------------------------------


title: 2014 m. lapkričio 18 d. Tarybos sprendimas (ES) 2015/1010 dėl Europos ir Viduržemio jūros regiono šalių susitarimo, steigiančio Europos bendrijos bei jos valstybių narių ir Libano Respublikos asociaciją, protokolo, siekiant atsižvelgti į Bulgarijos Respublikos ir Rumunijos įstojimą į Europos Sąjungą, pasirašymo ir laikino taikymo

text:
27.6.2015

               LT

               Europos Sąjungos oficialusis leidinys

               L 162/1

         TARYBOS SPRENDIMAS (ES) 2015/1010
   2014 m. lapkričio 18 d.
   dėl Europos ir Viduržemio jūros regiono šalių susitarimo, steigiančio Europos bendrijos bei jos valstybių narių ir Libano Respublikos asociaciją, protokolo, siekiant atsižvelgti į Bulgarijos Respublikos ir Rumunijos įstojimą į Europos Sąjungą, pasirašymo ir laikino taikymo
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 217 straipsnį kartu su 218 straipsnio 5 dalimi,
   atsižvelgdama į 2005 m. Stojimo aktą, ypač į jo 6 straipsnio 2 dalį,
   atsižvelgdama į Europos Komisijos pasiūlymą,
   kadangi:

               (1)

               2006 m. spalio 23 d. Taryba įgaliojo Komisiją Europos bendrijos bei jos valstybių narių vardu derėtis dėl protokolų, kuriais iš dalies keičiami Europos bendrijos bei jos valstybių narių su trečiosiomis šalimis sudaryti susitarimai, visų pirma Europos ir Viduržemio jūros regiono šalių susitarimas, steigiantis Europos bendrijos bei jos valstybių narių ir Libano Respublikos asociaciją (1), siekiant atsižvelgti į Bulgarijos Respublikos ir Rumunijos įstojimą į Europos Sąjungą;

               (2)

               derybos su Libano Respublika buvo baigtos;

               (3)

               Europos ir Viduržemio jūros regiono šalių susitarimo, steigiančio Europos bendrijos bei jos valstybių narių ir Libano Respublikos asociaciją, protokolo, siekiant atsižvelgti į Bulgarijos Respublikos ir Rumunijos įstojimą į Europos Sąjungą (toliau – Protokolas), 8 straipsnio 2 dalyje numatyta Protokolą taikyti laikinai jam dar neįsigaliojus;

               (4)

               todėl Protokolas turėtų būti pasirašytas ir laikinai taikomas, kol bus užbaigtos jo sudarymui būtinos procedūros,

         PRIĖMĖ ŠĮ SPRENDIMĄ:
   1 straipsnis
   Įgaliojama Sąjungos ir jos valstybių narių vardu pasirašyti Europos ir Viduržemio jūros regiono šalių susitarimo, steigiančio Europos bendrijos bei jos valstybių narių ir Libano Respublikos asociaciją, protokolą, siekiant atsižvelgti į Bulgarijos Respublikos ir Rumunijos įstojimą į Europos Sąjungą, su sąlyga, kad minėtas Protokolas bus sudarytas.
   Protokolo tekstas pridedamas prie šio sprendimo.
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) Sąjungos ir jos valstybių narių vardu pasirašyti Protokolą.
   3 straipsnis
   Laikantis abipusiškumo principo, Protokolas laikinai taikomas nuo jame numatytos dienos tol, kol bus užbaigtos jo sudarymui būtinos procedūros
   4 straipsnis
   Šis sprendimas įsigalioja jo priėmimo dieną.

      Priimta Briuselyje 2014 m. lapkričio 18 d.

            Tarybos vardu

            Pirmininkas

         S. GOZI

      (1)  OL L 143, 2006 5 30, p. 2.


title: 2014/706/ES: 2014 m. spalio 8 d. Tarybos sprendimas, kuriuo skiriamas Europos ekonomikos ir socialinių reikalų komiteto Jungtinei Karalystei atstovaujantis narys

text:
11.10.2014

               LT

               Europos Sąjungos oficialusis leidinys

               L 295/58

         TARYBOS SPRENDIMAS
   2014 m. spalio 8 d.
   kuriuo skiriamas Europos ekonomikos ir socialinių reikalų komiteto Jungtinei Karalystei atstovaujantis narys

      (2014/706/ES)

   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 302 straipsnį,
   atsižvelgdama į Jungtinės Karalystės Vyriausybės pasiūlymą,
   atsižvelgdama į Europos Komisijos nuomonę,
   kadangi:

               (1)

               2010 m. rugsėjo 13 d. Taryba priėmė sprendimą 2010/570/ES, Euratomas, kuriuo skiriami Europos ekonomikos ir socialinių reikalų komiteto nariai laikotarpiui nuo 2010 m. rugsėjo 21 d. iki 2015 m. rugsėjo 20 d. (1);

               (2)

               pasibaigus Richard BALFE kadencijai tapo laisva Europos ekonomikos ir socialinių reikalų komiteto nario vieta,

         PRIĖMĖ ŠĮ SPRENDIMĄ:
   1 straipsnis
   Likusiam kadencijos laikui iki 2015 m. rugsėjo 20 d. Europos ekonomikos ir socialinių reikalų komiteto nare skiriama Lynne FAULKNER.
   2 straipsnis
   Šis sprendimas įsigalioja jo priėmimo dieną.

      Priimta Liuksemburge 2014 m. spalio 8 d.

            Tarybos vardu

            Pirmininkas

         M. LUPI

      (1)  OL L 251, 2010 9 25, p. 8.


title: 2011/339/ES: 2011 m. gegužės 27 d. Tarybos sprendimas, kuriuo nustatoma Europos Sąjungos pozicija Pagalbos maistu komitete dėl 1999 m. Pagalbos maistu konvencijos galiojimo pratęsimo

text:
15.6.2011

               LT

               Europos Sąjungos oficialusis leidinys

               L 156/5

         TARYBOS SPRENDIMAS
   2011 m. gegužės 27 d.
   kuriuo nustatoma Europos Sąjungos pozicija Pagalbos maistu komitete dėl 1999 m. Pagalbos maistu konvencijos galiojimo pratęsimo
   (2011/339/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ir ypač į jos 214 straipsnio 4 dalį kartu su 218 straipsnio 9 dalimi,
   atsižvelgdama į Europos Komisijos pasiūlymą,
   kadangi:

               (1)

               Europos bendrija Tarybos sprendimu 2000/421/EB (1) sudarė 1999 m. Pagalbos maistu konvenciją. Pagalbos maistu konvencijos galiojimas buvo pratęstas įvairiais Pagalbos maistu komiteto sprendimais.

               (2)

               Dabartinės Pagalbos maistu konvencijos galiojimas baigiasi 2011 m. birželio 30 d. ir jos atnaujinimo klausimas bus nagrinėjamas Pagalbos maistu komiteto 2011 m. birželio mėn. sesijoje.

               (3)

               Atsižvelgiant į Pagalbos maistu konvencijos XXV straipsnio b punktą, ji gali būti pratęsta, tik jeigu tokį patį laikotarpį liks galioti 1995 m. Prekybos javais konvencija. Prekybos javais konvencija galioja iki 2011 m. birželio 30 d., ir Tarybos sprendimu 2011/224/ES (2) buvo nustatyta Sąjungos palanki pozicija Tarptautinėje javų taryboje dėl jos galiojimo pratęsimo. Dėl konvencijos galiojimo pratęsimo Tarptautinė javų taryba turėtų nuspręsti 2011 m. birželio 6 d.

               (4)

               Pagalbos maistu komiteto narės 2010 m. gruodžio 14 d. 103-oje sesijoje sutarė Pagalbos maistu konvencijos galiojimo pratęsimo klausimą pakartotinai aptarti labiau priartėjus galiojimo pabaigos datai. Sąjunga laikėsi pozicijos, kad ji sieks sprendimą dėl Pagalbos maistu konvencijos ateities priimti 2011 m. birželio mėn. ir kad oficialios pakartotinės derybos turėtų būti pradėtos nedelsiant, nedarant poveikio oficialiai pozicijai, kuri bus pranešta 2011 m. birželio mėn.

               (5)

               Pagalbos maistu komiteto narės taip pat sutarė oficialiai pradėti pakartotines derybas dėl Pagalbos maistu konvencijos – rengti derybų sesijas.

               (6)

               Sąjunga siekia, kad Pagalbos maisto komiteto narės baigtų pakartotines derybas dėl Pagalbos maistu konvencijos ir sutartų dėl naujo Pagalbos maistu konvencijos teksto prieš Pagalbos maistu komiteto 2011 m. birželio mėn. sesiją.

               (7)

               Sąjunga turi parengti bendrą poziciją, kurios ji laikytųsi Londone įvyksiančioje Pagalbos maistu komiteto 2011 m. birželio mėn. sesijoje dėl šių dviejų galimų alternatyvių scenarijų:

                           a)

                           Pagalbos maistu komiteto narių pakartotinės derybos dėl Pagalbos maistu konvencijos prieš Pagalbos maistu komiteto 2011 m. birželio mėn. sesiją bus galutiniame etape; tokiu atveju Pagalbos maistu konvenciją pratęsti dar vieniems metams bus tinkamiausias būdas išvengti padėties, kai esama Pagalbos maistu konvencija jau nebegalioja, o naujoji dar neįsigaliojo; arba

                           b)

                           pakartotinės derybos dėl Pagalbos maistu konvencijos prieš Pagalbos maistu komiteto 2011 m. birželio mėn. sesiją nebus galutiniame etape; tokiu atveju nebus tinkama pratęsti Pagalbos maistu konvencijos galiojimą dar vieniems metams, ir Komisija Sąjungos bei jos valstybių narių vardu pagal darbo tvarkos taisyklių, nustatytų remiantis 1999 m. Pagalbos maistu konvencija, 13 taisyklę turėtų oficialiai nepritarti bendram sutarimui Pagalbos maistu komitete dėl Pagalbos maistu konvencijos galiojimo pratęsimo.

               (8)

               Tarybos humanitarinės pagalbos ir pagalbos maistu darbo grupėje (COHAFA), kuri derybose dėl Pagalbos maistu konvencijos veikia kaip Sutarties 218 straipsnio 4 dalyje nurodytas komitetas, prieš Pagalbos maistu komiteto 2011 m. birželio mėn. sesiją turėtų būti įvertinta, ar pakartotinės derybos dėl Pagalbos maistu konvencijos yra galutiniame etape, ar ne.

               (9)

               Todėl Pagalbos maistu komitete Sąjungai atstovaujanti Komisija turėtų būti įgaliota pritarti Pagalbos maistu konvencijos galiojimo pratęsimui vieniems metams, t. y. iki 2012 m. birželio 30 d., arba nepritarti bendram sutarimui Pagalbos maistu komitete dėl tokio pratęsimo,

         PRIĖMĖ ŠĮ SPRENDIMĄ:
   1 straipsnis
   Sąjungos pozicija Pagalbos maistu komitete:

               a)

               balsuoti dėl tolesnio Pagalbos maistu konvencijos galiojimo pratęsimo vienerių metų laikotarpiui, t. y. iki 2012 m. birželio 30 d., jeigu prieš Pagalbos maistu komiteto 2011 m. birželio mėn. sesiją pakartotinės derybos dėl tos konvencijos bus galutiniame etape ir jeigu tokį pat pratęsimo laikotarpį liks galioti 1995 m. Prekybos javais konvencija; arba

               b)

               pagal darbo tvarkos taisyklių, nustatytų remiantis 1999 m. Pagalbos maistu konvencija, 13 taisyklę nepritarti bendram sutarimui Pagalbos maistu komitete dėl Pagalbos maistu konvencijos galiojimo pratęsimo, jeigu prieš Pagalbos maistu komiteto 2011 m. birželio mėn. sesiją pakartotinės derybos dėl tos konvencijos nebus galutiniame etape.

         2 straipsnis
   Komisija įgaliojama pareikšti šią poziciją Pagalbos maistu komitete.

      Priimta Briuselyje 2011 m. gegužės 27 d.

            Tarybos vardu

            Pirmininkas

         NYITRAI Zs.

      (1)  OL L 163, 2000 7 4, p. 37.

      (2)  OL L 94, 2011 4 8, p. 28.